Enzimska maska za čistu kožu - InfoVranjske\n„Klasičan tretman čišćenja lica predstavlja osnov kod gotovo svih tipova kože.\nOvakav tretman pomaže da se koža oslobodi nečistoća i da se otklone izumrle ćelije sa površine koje je čine umornom i beživotnom“, kaže Marija Ilić, viši estetičar-kozmetičar.\nLice se, objašnjava, najpre očisti od nečistoća i šminke, zatim se na kožu nanosi enzimska maska koja omekšava kožu, vrši dubinski piling i ubrzava odmašćivanje kože.\n„Enzimska maska takođe je pogodna za osetljivu kožu sklonu crvenilu i pucanju kapilara. Nakon uklanjanja enzimske maske, obavlja se dubinsko čišćenje lica i istiskivanje masnoće nakupljene u porama.\nZatim se vrši dezinfekcija kože i nanošenje adekvatne maske.\nPrimenom klasičnih tretmana na 30-45 dana, podstičete da vaša koža bude uvek čista, zdrava i sjajna i da na adekvatan način deluju preparati koje na nju nanosite“, navodi Ilićeva.


Senzacija u Turskoj: Ni Fener, ni Efes, ni Galata! | Sport | Košarka\nSenzacija u Turskoj: Ni Fener, ni Efes, ni Galata! 0 Podijeli Podijeli na facebook Podijeli na twitter Podijeli na viber Pošalji na mail\nSenzacija u Turskoj: Ni Fener, ni Efes, ni Galata!\n19.02.2017. / 21:10\nA, ni Darušafaka. Kup Turske osvojio je tim koji ne igra Evroligu i koji, do večeras, nije imao nijedan trofej u vitrinama.\nBanvit Türkiye Kupası Şampiyonu pic.twitter.com/lEr5bezW5s\n— Banvit Basketbol (@BanvitBK) February 19, 2017\nSlovenački trener Sašo Filipovski danas je postao živa legenda grada Bandirme.\nBanvit, klub iz grada na obali Mediterana, osnovanog 1994. godine, senzacionalno je osvojio Kup Turske u košarci nanizavši pobede nad tri jednim učesnikom FIBA Lige šampiona i dva evroligaša.\nPosle Bešiktaša (66:57) i Galatasaraja (71:68), Banvit je u jednom od brojnih finala kupova širom Evrope rano poveo i potom čuvao vođstvo punih 35 minuta igre u "Abdi Ipekči" dvorani, praktično domu večerašnjeg rivala:\nAnadolu Efes - Banvit 66:75 (14:23, 18:15, 12:14, 22:23)!\nBanvit je u sezoni 2012/13 izbacio Bešiktaš, pa Efes u polufinalu plej-ofa, ali je u finalnoj seriji izgzubio od Galatasaraja 1:4 u pobedama i to je, uz prethodna dva poraza u finalima Kupa Turske, bio najveći podvig ovog kluba iza kojeg stoji moćna prehrambena kompanija.\nDolaskom Filipovskog čekanje je završeno - hrvatski stručnjak Velimir Perasović morao je da čestita "komšiji" i razmisli da li su njegove skupe zvezde pomislile da je posle pobede nad Fenerbahčeom u četvrtinalu (82:74) i Karšijakom u polufinalu (79:74) prvi od dva trofeja već sam po sebi osvojen.\nNije, iako je Derik Braun bio nezaustavljiv, ubacio je 25 poena (7/10 za dva, 3/5 za tri), uz 12 skokova, ali je izostao učinak ostalih zvezda. Tajler Haniket ubacio je solidnih 12 poena (4/6 za dva, 1/3 za tri), uz pet skokova, 12 poena ubacio je u Brajant Danston (5/7 za dva), uz pet askokova, a sledeći "najefikasniji" igrač ekipe bio je francuski plejmejker Tomas Ertel sa šest poena (0/5 za tri), skok, jedna asistencija i tri izgubljene lopte.\nDešon Tomas promašio je svih šest šuteva iz igre i ubacio nula poena, dok je Džejson Grendžer pogodio dva od osam šuteva i jedan od četiri penala za pet poena, skok i tri asistencije.\nBanvit - Efes\nPrvi strelac turske Superlige, Džordan Tiodor (prosek 20,12 poena) bio je na korak svog proseka, ubacio je 19 poena (7/11 za dva, 1/4 za tri), a imao je i devet skokova i četiri asistgencije. Gediminas Orelik postigao je 17 poena uz tri trojke iz šest pokuašaja, a dvocifreni su bili i Damijan Kulig sa 12, odnosno Gašper Vbidmar sa 11 poena i 11 skokova, odnosno Džeremi Čapel sa 11 poena (1/7 za tri), devet skokova, četiri asistencije i tri ukradene lopte.\nBivši košarkaš Partizana Edo Murić igrao je 14 minuta i postigao dva poena (1/1 za dva, 0/1 za tri).\nPrethodne sezone, Fenerbahče je u finalu Kupa pobedio Darušafaku 67:65, uz MVP partiju Bogdana Bogdanovića, a posle večerašnjeg finala, Efes je ostao sa deset trofeja u Kupu iz 13 finala, a prate ga Fener 5 (9), Galatasaraj 3 (5), Ulker 3 (5) i Tofaš 3 (3).\nBanvit se od 1994. do 2004. godine penjao u sistemu turske košarke, a posle 13 sezona u eliti, ekipa je stigla i do prvog trofeja.\nBila je ovo osma pobeda Banvita u poslednjih devet utakmica u Ligi šampiona, Superligi i Kupu, a savladan je tim koji je u finale ušao sa serijom od devet pobeda u poslednjih deset mečeva u Evroligi, Superligi i Kupu.\nJedini koji je na tom putu savladao Efes bio je šampion Evrope, CSKA.\nU prvom ligaškom meču dva tima, odigranom 20. novembra, Banvit je kao domaćin pobedio 69:68.\nAnadolu Efes - Fenerbahče 82:74\nKaršijaka - Ješilgiresun 85:79\nBanvit - Bešiktaš 66:57\nGalatasaraj - Darušafaka 77:71\nAnadolu Efes - Karšijaka 79:74\nBanvit - Galatasaraj 71:68\nAnadolu Efes - Banvit 66:75


RK Čelik-Junior u sjajnom meču nakon preokreta bolji od RK Čelik - Zenicablog\nDerbi susret 18. kola Prve lige FBiH, grupa “Sjever” danas je odigran u Kaknju između RK Čelik i RK Čelik-Junior. Bio je to gradski derbi, koji je zbog zauzetosti zeničke Arene morao odigrati u susjednom Kaknju. U sjajnom meču pred oko 400 gledalaca slavila je mlada ekipa Čelik-Juniora rezultatom 27:30.\nNakon poraza u prošlom kolu od Kaknja, vidno uzdrmani RK Čelik dočekao je mlađeg gradskog rivala Čelik-Junior, koji ih je savladao u prvom dijelu sezone.\nPrvo poluvrijeme proteklo je u izjednačenoj igri, a pred kraj prvog dijela RK Čelik dolazi do dva gola razlike te se na odmor odlazi pri rezultatu 15:13 za Čelik.\nU drugom poluvremenu sjajna igra mlade ekipe Čelik-Juniora, koju s klupe sjajno vodi dvojac Zeljko-Čeljo. Sjajnom odbranom, ali i igrom u napadu ekipa Čelik-Juniora preokrenula je rezultat te na kraju slavila veliku pobjedu rezultatom 27:30.\nKada je u pitanju pobjednička ekipa, Stjepan Baltić postigao je 14, dok je Muhamed Ajanović dodao šest golova. U redovima Čelika Edin Gušić je postigao osam, dok je Faris Rujanac dodao pet golova.\nČelik-Juniori su se ovom pobjedom uključili u borbu za prvo mjesto, odnosno sve drže u svojim rukama, ako do kraja pobijede sve utakmice, oni će u Premijer ligu, s druge strane ekipa Čelika sada je u teškoj situaciji nakon dva uzastopna poraza i upitan im je ulazak u viši rang, iako skoro od samog početka vode na tabeli.\nAutor: D. Kurbegović/sportsport.ba\nTagoviprva liga fbih rk celik rk čelik junior rukomet utakmcia utakmica zenica


Krediti u francima - prvi raskid ugovora u korist firme | Mondo Portal\n"Švajcarci": I firma dobila banku na sudu\nGrađani su već "dobijali" banke na sudu u vezi sa spornim kreiiditma u francima a sada se to "dogodilo" i jednoj firmi. Ugovor je raskinut u korist klijenta.\n07.05.2018. | 14:19 > 14:24 0\nPrivredni apelacioni sud doneo je prvu pravnosnažnu presudu kojom je raskinut ugovor o kreditu u švajcarskim francima za pravno lice, saopštilo je danas Udruženje Efektiva.\nIste pravosnažne odluke o raskidu ugovora zbog promenjenih uslova, odnosno rasta kursa švajcarskog franka prethodno je u dva naprava doneo i Apelacioni sud u Novom Sadu u korist građana, dok je Apelacioni sud u Beogradu imao drugačiji stav.\nNova nada za zadužene\nUdruženje Efektiva smatra da je ova presuda novi podstrek za oko 20.000 zaduženih u švajcarskim francima, koji sada na identičan način mogu da traže raskid ugovora. Sa druge strane, bankama se pruža mogućnost dogovora sa klijentima u cilju pravične izmene ugovora, odnosno svođenja potraživanja kroz dinarsku restituciju. To podrazumeva da svaka ugovorna strana vrati drugoj ono što je od nje primila u dinarima, uz pripis zatezne kamate, čime bi se kod dugoročnih stambenih kredita postigao efekat umanjena glavnice i mesečne rate za 30-70 odsto, dok bi dobar deo ovih kredita, kao što je slučaj u konkretnoj presudi, zapravo bio u pretplati i banka bi određeni novac morala da vrati klijentu.\nNaime, početkom aprila Apelacioni sud u Beogradu je odbacio tužbu za poništenje ugovora o stambenom kreditu u švajcarskim francima iz 2008. godine između klijenta i banke i istovremeno odbio tužbeni zahtev za raskid tog ugovora zbog promenjenih uslova, odnosno ogromnog rasta kursa švajcarskog franka.\nTaj sud je međutim ukazao da očekuje stav Vrhovnog kasacionog suda povodom ovog pitanja, pa je sudijama svog Građanskog odeljenja predložio da zastanu sa odlučivanjem po žalbama "radi jednakog postupanja u jednakim stvarima koje se zasnivaju na istom činjeničnom stanju i pravnom osnovu".\nPravosnažnom presudom u korist pravnog lica, Privredni apelacioni sud je potvrdio prvostepenu presuda Privrednog suda u Beogradu, a kojom je raskinut ugovor o kreditu u švajcarskim francima.\nTužba za raskid ugovora podneta je preko udruženja Efektiva 2015. godine, prvostepena presuda je doneta u decembru 2016, a potvrđena je februaru ove godine, precizira se u saopštenju ovog udruženja.\nPresudom je utvrđeno da je od trenutka podizanja kredita 2007. godine, do kraja 2016. godine došlo do rasta kursa franka u odnosu na dinar za 239 odsto.\nNa ime kredita, korisnik je dobio nešto manje od dva miliona dinana, do trenutka donošenja presude je vratio nešto više od pet miliona, a preostalo je da plati još oko 700.000 dinara, što predstavlja značajnu nesrazmeru uzajamnih davanja na štetu klijenta.\nTe okolnosti sud je cenio kao otežavajuće ispunjenje obaveza jedne ugovorne strane, u ovom slučaju dužnika i zaključio da bi bilo nepravično da se takav ugovor održi na snazi, pošto kao takav više ne odgovara očekivanjima ugovornih strana kao ni svrsi samog ugovora.\n"Najbitinja konstatacija ove presude je činjenica da je dužnik na ovakav način doveden u neravnopravan položaj u odnosu na banku, tj doveden je u situaciju da sam snosi rizik poslovanja banka, u smislu da je rizik kursnih i kamatnih oscilacija prenet isključivo na njegovo poslovanje", smatra Efektiva.\nTakođe, potvrđeno je i da valutna klauzula ne sme biti instrument bogaćenja jedne strane, ovde banke, već da ona služi isključivo u svrhu očuvanja vrednosti pozajmljenog novca, ali do granice jednakosti uzajamnih davanja, što kod kredita u švajcarskim francima nije slučaj, navodi se u saopštenju.\n09.01.2019. | 18:17 0 0\n28.12.2018. | 19:05 > 19:08 3\nNarodna banka Srbije ocenila je da je u 2018. godini uspela da očuva nisku i stabilnu inflaciju, da uveća devizne...\n28.12.2018. | 11:16 > 11:19 34 0\nBranko Lazarević, nekadašnji šef kabineta bivšeg ministra policije Ivice Dačića, oslobođen je optužbi za odavanje...\n24.12.2018. | 21:07 > 21:09 7 0\nSavezni američki sudija u Vašingtonu naložio je Severnoj Koreji da plati 500 miliona dolara porodici američkog...\n18.12.2018. | 15:18 > 15:21 10\nApelacioni sud povećao je za godinu dana kaznu Milošu Kartaliji (54), i pravosnažno ga osudio na pet godina zatvora...\nUkinuta presuda za ubistva Bojovića i Vidakovića\n13.12.2018. | 14:49 1\nApelacioni sudu Beogradu ukinuo je presudu Milošu Delibašiću (34) i naložio da mu se ponovi suđenje, kao i četvorici...\n11.12.2018. | 16:34 > 16:37 12\nPredsednik Mehanizma međunarodnih krivičnih sudova Teodor Meron predstavio je izveštaj pred Savetom bezbednosti UN u...\n10.12.2018. | 14:26 33 494\nDarko Šarić - čeka se presuda!\n10.12.2018. | 06:04 1\nSpecijalni sud u Beogradu izreći će danas drugu prvostepenu presudu Darku Šariću i ostalim optuženim za šverc 5,7...\n"Škaljarcu" Vukotiću 15 meseci zatvora za lažni pasoš\n30.11.2018. | 16:10 > 16:13 4 0\nDrugi osnovni sud u Beogradu danas je Jovana Vukotića, koga mediji povezuju sa crnogorskim Škaljarskim klanom,...\n30.11.2018. | 14:26 > 14:30 22\nTo što neko nije osuđen iz političkih razloga, ne znači da nije počinio zločine, kaže predsednik Srbije Aleksandar...\nOrić: Hvala Srbima!\n30.11.2018. | 14:21 98\nRatni komandant tzv. Armije BiH za Srebrenicu, koji je odlukom Suda BiH oslobođen optužbi za ratni zločin nad...\nUkinuta presuda za ubistvo zbog muzike na slavi\n24.11.2018. | 15:26 > 15:29 2\nApelacioni sud u Beogradu ukinuo je prvostepenu presudu kojom je na 20 godina zatvora bio osuđen Vujadin O. (61) jer...\nNezakonita presuda Bojoviću, nema novog suđenja!\n23.11.2018. | 12:09 2\nLuka Bojović i Vladimir Milisavljević su u španskom zatvoru gde služe kazne zatvora od 18, odnosno 21 godine zatvora...\n22.11.2018. | 12:08 > 12:38 28 35\nPetorica Srba osuđena su danas na kaznu zatvora od pet do 10 godina zbog nanošenja teških telesnih povreda...\n19.11.2018. | 11:22 0\n17.11.2018. | 15:31 > 15:36 49


Koronavirus gubi 90 odsto svoje sposobnosti da zarazi nakon 20 minuta u vazduhu, a većinu tog procenta za prvih pet minuta, pokazuju prve simulacije u svijetu o tome kako virus preživljava u izdahnutom vazduhu.\n“Ljudi su se fokusirali na prostore sa lošim ventilacijama i razmišljaju o prenosu (virusa) vazduhom na nekoliko metara ili prekoputa sobe. Ne kažem da se to ne dešava, ali i dalje mislim da je najveći rizik izlaganja kad ste blizu nekog”, rekao je Gardijanu profesor Džonatan Rejd, direktor Istraživačkog centra Aerosol Univerziteta Bristol i autor studije.\n“Kad se udaljite, ne samo što se aerosol tamo razrijedi, tu je i manje zarazni virus jer je izgubio (vremenom) svoju infektivnost”, kaže on.\nUmjesto toga, istraživači Univerziteta Bristol razvili su aparaturu koja im je omogućila da generišu bilo koji broj sićušnih čestica sa virusom i nježno levitiraju njima između dva električna prstena bilo gdje u periodu od pet sekundi do 20 minuta, sa strogo kontrolisanom temperaturom, vlažnošću i intenzitet UV zračenja u okolini.\n“Ovo je prvi put da je neko uspio da zaista simulira šta se dešava sa aerosolom tokom procesa izdisanja”, rekao je Rejd.\nKad je to bilo niže od 50 odsto – slično relativno suvom vazduhu kakav je u mnogim kancelarijama – virus je izgubio oko polovine svoje zaraznosti za pet sekundi, nakon čega je pad bio sporiji i stabilniji, sa dodatnih 19 odsto gubitka u sljedećih pet minuta. Pri vlažnosti od 90 odsto – što je otprilike ekvivalentno parnoj ili tuš kabini – pad infektivnosti je bio postepeniji, sa 52 odsto čestica koje su ostale zarazne nakon pet minuta, a 10 odsto nakon 20 minuta. Nakon toga nije bilo razlike između dva uslova.\nSuprotno naširokom uvjerenju da se virus manje prenosi kad je toplo, temperature vazduha nije činila razliku po infektivnost virusa, prenio je Dejli mejl.\n“To znači da ako se sastajem sa prijateljima za ručak danas u pabu, primarni rizik će vjerovatno biti da ću ja prenijeti virus mojim prijateljima ili oni meni, a ne da će ga prenijeti neko sa druge strane prostorije”, rekao je Rejd, dodajući da ovo ukazuje na važnost nošenja maski kad je fizička distanca nemoguća.\n“Aerosoli će brzo da ispune unutrašnji prostor u nedostatku odgovarajuće ventilacije, tako da pod pretpostavkom da zaražena osoba ostane u prostoriji, nivoi virusa će biti dopunjeni”, istakao je.\nIsti efekat primijećen je kod sve tri varijante virusa SARS-CoV-2 koje je tim dosad testirao, uključujući alfu, a naučnici se nadaju da će u predstojećim nedjeljama započeti eksperiment sa omikronom.


Tegeltija: Džuel da počne da se bavi temama za koje je plaćen, a ne politikom\n08/12/2021 | 16:53 ⇒ 21:09 | Autor: SRNA\nPredsjedavajući Savjeta ministara BiH Zoran Tegeltija izjavio je Srni da je krajnje vrijeme da šef kancelarije Međunarodnog monetarnog Fonda Edru Džuel prestane da se bavi političkim temama u BiH i da počne da radi posao za koji je plaćen, a to je saradnja BiH i MMF-a.\nZoran TegeltijaFoto: RTRS\nReagujući na izjavu Džuela da bi se rasformiranjem Uprave za indirektno oporezivanje "dokazano dobar okvir za prikupljanje poreza u BiH raspao" i "ugrozilo blagovremeno servisiranje spoljnog duga BiH", Tegeltija je rekao da je od dolaska na funkciju šefa kancelarije MMF-a, od kojeg je prošlo dvije godine, Džuel poznat samo po velikom broju intervjua koje je dao medijima u BiH u kojima se bavio političkim, a ne temama koje su u nadležnosti MMF-a.\n- Njegov mandat u BiH ostaće upamćen i po tome što je u tom periodu BiH prekinula aranžman sa MMF-om, a nije uspostvaila novi, sve zbog činjenice da su prijedlozi MMF-a upravo bili političkog karaktera umjesto ekonomskih tema važnih za građane BiH i njihov ekonomski napredak, što je uobičajeno da se nalazi u aranžmanu sa MMF-om - rekao je Tegeltija.\nOn je upozorio da je krajnje vrijeme da se sa tom praksom prestane i naglasio da "Džuel ne brine o tome kako će se prikupljati prihodi u BiH i kako će BiH servisirati svoj spoljni dug".\n- Nema potrebe da o tome brine Džuel. Građani BiH i nadležne institucije će odlučiti kako će BiH prikupljati poreske prihode u svojoj zemlji i kako će servisirati spoljni dug - rekao je Tegeltija.\nPredsjedavajući Savjeta ministara je upozorio da su odnosi BiH i MMF-a trenutno na najnižem nivou od kada je uspostavljena saradnja sa ovom međunarodnom finasijskom organizacijom, te istakao da je to je tema kojom bi trebalo da se bave prestavnici MMF-a u Sarajevu, a ne političkom situacijom u BiH.\n- Pozivam šeficu Misije MMF-a Alinu Ijancu i šefa kancelarije MMF-a u BiH Edru Džuela da sa svim nivoima vlasti u BiH rade na vraćanju međusobnog povjerenja i usvajanju novog aramnžmana - naglasio je Tegeltija.\nU Sarajevu sastanak Dodika i Mišela\nDodik predložio selekciju 14 prioriteta (FOTO/VIDEO)\n18:01 > Istekao rok za podnošenje prijava za učešće na izborima (VIDEO)\n17:10 > Tegeltija danas sa predsjednikom Generalne skupštine UN\n14:13 > CIK: Danas ističe rok za podnošenje prijava i ovjeru stranaka i kandidata\n12:17 > FBiH: 21 pozitivno na virus korona\nemisija iz poljoprivrede 435.


Kinezi odevaju američke olimpijce još od 2008.godine | Vesti iz sveta | Nadlanu.com\nSubota, 21. jul 2012. u 11:40\nKinezi odevaju američke olimpijce još od 2008.godine\nDALIAN, 21. jula 2012. (Beta) - Kinezi su tek u subotu reagovali na kritike nekih američkih političara koji su protestvovali što je oprema za sportiste SAD na Olimpijskim igrama, proizvodi u Kini. DALIAN, 21. jula 2012. (Beta) - Kinezi su tek u subotu reagovali na kritike nekih američkih političara koji su protestvovali što je oprema za sportiste SAD na Olimpijskim igrama, proizvodi u Kini.Političari, na čelu sa Harijem Ridom, zamerili su Olimpijskom komitetu SAD zato što nije obezbedio opremu domaće proizvodnje."Mislim da treba uzeti svu odeću, staviti na veliku gomilu i spaliti, a zatim početi ponovo", rekao je Rid, što su Kinezi preneli za svoje medije.Portal "Čajnadejli" (europe.c h i n a d a i l y.com.cn) pominjeu subotu reagovanje kineske kompanije "Dajang grup" (Dayang Group), koja je od Amerikanaca dobila ovaj posao i koja navodi da je proizvela više od 3.000 dresova za Amerikance još za Olimpijske igre 2008. u Pekingu. Postavi komentar


BJELOPOLJCI NE ODUSTAJU OD ODBRANE SVETINJA: Litija do "doma" Miroslavljevog jevanđelja - Volja naroda jača od pendreka | Novosti.RS\nGRAĐANI Bijelog Polja ne odustaju od odbrane svetinja.\nNa hiljade njih u utorak se stopilo u litiju koja je krenula sa platoa u Nikoljcu u blizini crkve Svetog Nikole.\nSmerno, sa molitvom na usnama i pesmom u odbranu svetinja, krenuli su ulicama grada do ''doma'' Mirosalvljevog jevanđelja, crkve Svetih apostola Petra i Pavla, koju je sagradio humski knez Miroslav, brat Stefana Nemanje.\nNatpis u kamenu kojim je označen ktitor, ne sadrži datum podizanja, a pretpostavlja se da je sazidana 1190. godine. Za vreme nereda u Humu, 1252. godine, iz Bogorodičinog manastira u Stonu je u Crkvu svetog apostola Petra na Limu preseljeno sedište Humske eparhije. Za potrebe ovog manastira je napisano Miroslavljevo jevanđelje. Za vreme crkva je bila pretvorena u džamiju, a posle oslobođenja joj je delimično vraćen prvobitni izgled. U neposrednoj blizini crkve pronađeno je pravoslavno groblje iz srednjeg veka.\n- Ovu svetinju ni jedna sila, ma kakva ona bila, ne može oteti od nas, niti iz nje oterati sveštenstvo što se mesecima pokušava uz pritiske za koje ne postoje reči kojima se to može opisati. Velikaši nas ne mogu issprepadati, narodna volja i vera je mnogo jača od pendreka - poručili su građani okupljeni pred portom drevne svetinje.\nCrna Gora litije u Crnoj Gori Zakon o slobodi veroispovesti Bijelo polje litije u Bijelom Polju\nNema nista od protesta jer im se nije pridruzila CG opozicija. Ovo je samo jos jedan od mnogih nacina da se pro srpski crnogorci uvale Srbiji na trosak, izdrzavanje, i sacuvaju CG tajkuni sa Srpskim parama.\n18:52 VOZIO DROGIRAN PA ZGAZIO PEŠAKA NA PRELAZU: Užas na Novom Beogradu, čoveku slomljene obe potkolenice\n18:51 BOJANA MALJEVIĆ ODALA PRIZNANJE VUČIĆU: "Uradio je sa vakcinama ono što niko u regionu nije!"\n18:47 PREMINUO FUDBALER MANČESTERA I LIVERPULA: Ono što je u Srbiji bio Đurovski, u Engleskoj je bio on!


(VIDEO) DŽOKER DOČEKAN UZ OVACIJE U ZAGREBU! Srpski MMA borac ušao u ring uz čuvenu pesmu Dina Dvornika! - Informer\n21:40 Ostali sportovi 2\n(VIDEO) DŽOKER DOČEKAN UZ OVACIJE U ZAGREBU! Srpski MMA borac ušao u ring uz čuvenu pesmu Dina Dvornika!\nSrpski MMA borac Aleksandar Ilić, poznatiji kao Džoker, poražen je u Zagrebu od Cezarija Kešikam sudijskom odlukom, ali je prilikom ulaska u dvoranu dočekan uz velike ovacije\nKada je došao red da popularni Džoker izađe na teren sa razglasa čula se pesma Dina Dvornika "Ti si mi u mislima".\nAleksandar Ilić MMA Zagreb ovacije borba borilački sportovi\n12:49 Ostali sportovi\nDzoker,mnogo dobar frajer!!!\nHa mislio da ce izaci uz MARS NA DRINU\nHRVATSKU ČEKA KATAKLIZMA! Predviđaju joj rekordan pad nakon drugog talasa pandemije\nISPUNJENO OBEĆANJE! Vesić: Posle pola veka gradnja metroa kreće 2021.


Borovčanin: Drina nas spaja – mojKontakt portal – Radio Televizija Kontakt\nBorovčanin: Drina nas spaja\n“Drago mi je da se tradicija studijske posjete nastavlja i nadam se da će ona rezultirati povezivanjem ljudi iz Srbije i Republike Srpske i učiniti da reku Drinu doživljavamo kao nešto što nas spaja, a ne razdvaja”, rekao je Borovčanin obraćajući se mladima u Palati “Srbija”.\nBorovčanin je naglasio da je ključni problem mladih u Srbiji i Republici Srpskoj nedostatak posla i najavio otvaranje karijernih centara u Srbiji, gdje će studenti imati mogućnosti da se predstave kompanijama koje posluju u obje zemlje i tako lakše dođu do posla.\n“Iste takve aktivnosti provodićemo i u Republici Srpskoj, jer je veliki broj kompanija iz Srbije koje posluju na teritoriji Srpske”, rekao je Borovčanin.\nOn je zaključio da omladina treba da ima prioritet pri zapošljavanju, jer je ona budućnost i energija svake zemlje i najavio da će već u novembru u Loznici biti okupljanje novih grupa mladih iz obje zemlje.\nPredsjednik Ferijalnog saveza Republike Srpske /FERS/ Dubravko Suvara rekao je da mladi ljudi iz Srpske doživljavaju Srbiju kao svoju zemlju, jer su oduvijek bili vezani za nju kulturno, istorijski i politički.\nSusretu Borovčanina i studenata iz Republike Srpske prisustvovali su i predstavnici Predstavništva Srpske u Beogradu.\nFERS je organizovao treću u nizu studijsku posjetu Beogradu, a oko 150 mladih ljudi i studenata iz svih dijelova Srpske će u naredna tri dana posjetiti mnoge javne, obrazovne i kulturne ustanove srpske prestonice kao i beogradski Sajam knjiga, koji je u toku.\nDoboj: Radnici zbog štrajka ostali bez posla\nVučić predstavio novi avion Er Srbija (FOTO)


Adnan Redžović nokautirao gorostasa iz Poljske\nMeč koji je održan u petak večer u luksuznom hotelu “Five Palm Jumeirah“ u Dubaiju, Redžović je nadmoćno slavio.\nNaime, Redžovićeva lijeva noga je završila na licu gorostasa iz Poljske Mikela Andrjžaka (Michał Andryszak) koji je visok dva metra i težak 110 kilograma, koji i nakon sudijskog brojanja nije uspio smoći snage i nastaviti meč.\nInače, Andrjžak sa svega 25 godina ima izuzetno blistavu karijeru u kojoj je zabilježio 19 pobjeda i samo šest poraza, a stručnjaci iz K 1 sporta ga vide kao nasljednika velikih imena ovog sporta poput Ernesto Hosta (Hoost) ili Petera Aerca (Aerts).\nAdnana Redžovića u decembru u Amsterdamu očekuje finalni turnir najboljih K 1 boraca svijeta, na koji se naš borac još u maju plasirao kada je u kvalifikacionom turniru za jednu noć nokautirao Vladimira Toka i Erola Cimermana (Errol Zimmerman).\nSnimku proglašenja pobjednika možete pogledati na zvaničnom Facebook profilu Adnana Redžovića (https://www.facebook.com/adnan.redzovic).\nIma li pravde za pčele? Francuska vlada pogazila riječ i odobrila korištenje novog smrtonosnog pesticida – Sulfoxafora 04.11.2017 08:26\nLopovi mu iz vikendice ukrali pola tone meda 04.11.2017 08:32


Вукосављевић делимично задовољан већим средствима из буџета\n„Nisam zadovoljan jer mislim da naše društvo mora da za kulturu izdvaja više, moramo da dođemo do onog nivoa koji je UNESCO preporučio svim zemljama, a to je minimum jedan odsto BDP-a. To je izdvajanje koje podrazumeva kulturni razvoj doličan ovom dobu, sve ostalo je stagnacija ili opadanje“, rekao je Vukosavljević.\n„Mi ćemo znati kako to da potrošimo. U procentualnom smislu to je povećanje sa oko 0,68 na 0,72 odsto BDP-a. Dakle, reč je i o novčanom i o procentualnom iskoraku unapred i mi smatramo da je to dobar signal Vlade Srbije da želi da osnažuje tu oblast“, ocenio je ministar kulture i informisanja.\n„Mi smo u obavezi prema prema građanima ove zemlje i prema samim sebi da izdvajamo više, ali to mora uvek biti praćeno budžetskim potencijalima koji će iz godine u godinu biti sve veći i veći“, zaključio je Vukosavljević.


RUDNIK UGLJA BERANE: Slamka spasa – Monitor\nHoće li rudnik u Beranama, nakon stečaja, konačno, kako su najavili sadašnji vlasnici iz kompanije Metalfer iz Sremske Mitrovice, dobiti novog vlasnika\nKompanija Metalfer iz Sremske Mitrovice na putu je da proda beranski Rudnik uglja. Da se priprema trgovina, Monitoru je potvrdio Rade Guberinić, direktor ovog rudnika. On je naglasio da posao nije doveden do kraja, ali da Metalefer čini sve da Rudnik uglja Berane ponovo počne da radi.\n„Rudnik može da radi sa stotinu dvadeset radnika. Iz Metalfera sam obaviješten da imaju potencijalnog kupca. Čekamo da se formira nova Vlada Crne Gore i da započnemo razgovore oko toga” – kazao je Guberinić.\nPrema njegovim riječima, u kompaniji očekuju pozitivne pomake nakon polugodišnjeg „praznog hoda”. Poslije šest godina ova kompanija se našla na koljenima. Proizvodnja je prekinuta, a šezdeset i šest rudara ostalo je bez posla krajem aprila ove godine.\n„Vlasnik iz Srbije nam je posljednje dvije godine svakog mjeseca pomagao sa stotinu hiljada eura, pokrivao gubitke. Više nije u situaciji da to čini“, kaže Guberinić.\nVlasnik je tada odlučio da održava rudnik do nekog rješenja. Zadržao je šesnaest radnika koji održavaju vitalne funkcije jame, obavljaju poslove administracije i obezbjeđenja.\nRudnik uglja jedini je u Beranama preživo lopovsku tranziciju. Sve druge industrijske kompanije i fabrike temeljno su oljačkane.\nOsim što je u jednom trenutku zapošljavao stotinu i pedeset radnika, za njega je u reprolancu bilo vezano još dvadeset manjih firmi i njihovih zaposlenih. Njegovo gašenje je bio težak udarac za Berane.\nRudnik uglja Berane imao je status biznis zone. Po tom osnovu je bio oslobođen svih lokalnih poreza, prireza i ostalih naknada. To više nije moguće.\n„Tražili smo sastanak u Agenciji za zaštitu konkurencije i Ministarstvu ekonomije. Ali, Crna Gora je morala svoju zakonsku regulativu da prilagodi evropskoj, a evropska regulativa je isključila rudarsto iz programa državne pomoći iz ekoloških razloga” – kaže menadžer opštine Vladimir Djaković. Prema njegovim riječima, beranski rudnik je iz tih razloga izgubio status biznis zone.\n„Mi smo voljni da opet pomognemo koliko možemo. Ali bojimo se da to, poštujući novu zakonsku regulativu, nećemo moći u mjeri u kojoj smo to činili do sada” – kaže Dajković.\nU Rudniku uglja su očekivali da ih Vlada, preko resornog ministarstva, uključi u sistem snabdijevanja Termolektrane Pljevlja ugljem iz basena koji se eksploatiše na području opštine Berane, uz iznalaženje adekvatnog pariteta cijena. Od toga nije bilo ništa.\nZato se sada kao slamka spasa pojavljuje informacija da Metalfer ima potencijalnog kupca koji će biti u stanju da rudnik samostalno održava i da ponovo zaposli makar stotinu radnika.\nNevjerovatno je da ovaj rudnik, uz tolike rudne rezerve, ne može da radi. Geolozi objašnjavaju da Berane leži na velikoj ugljenoj ploči, debljine četiri i po, do devet metara, pa i više na pojedinim mjestima.\nUkupne rezerve uglja, u takozvanom beranskom basenu, procijenjene su na 167 miliona tona. Riječ je o geološkim rezervama. Bilansne rezerve, ili drugim riječima ono što je dostupno, iznosi oko trideset miliona tona. Od toga, objašnjavaju geolozi, eksploatacione rezerve iznose dvadeset pet miliona tona.\nBilansne rezerve samo jame Petnjik su oko šesnaest miliona tona. Jama Petnjik beranskog Rudnika mrkog uglja otvorena je 1980. godine, kada je završena eksploatacija u starom rudniku u Budimlji.\nSremski Metalfer je krenuo ambiciozno i već poslije treće godine od privatizacije našao se na vrhumcu poslovanja. Imali su tri smjene i 157 radnika. Tadašnji menadžment je čak najavljivao upošljavanje još stotinu radnika i proširenje proizvodnje. Šta se izdešavalo u međuvremenu da njihov posao postane nerentabilan, nejasno je.\nOd prvog gašenja beranskog rudnika u tranziciji, mnogo je vojski promarširalo, što deklarativno i na papiru, što stvarno, kroz ovu kompaniju.\nPoslije zatvaranja Fabrike celuloze i papira, u čijem se reprolancu nalazio, i kratkog perioda pokušaja Slovenaca da ga sačuvaju, rudnik je 2001. godine prodat mješovitom vojvođansko-slovačkom preduzeću Gradeks HBP, sastavljenom od kompanija Gradeks iz Kule i HBP iz slovačkog grada Providza. Poslije nešto više od godinu između ova dva partnera izbili su nesporazumi. Slovaci su preuzeli kompletno upravljanje, da bi se potom nenajavljeno povukli iz posla i otišli iz Berana.\nMašine u jami Petnjik utihnule su samo godinu i po kasnije, u novembru 2002. Prodaja Rudnika uglja oglašavana je nakon toga devet puta prije nego ga je kupila kompanija Balkan enerdži, sa velikim planovima vezanim za izgradnju termo bloka i investicijama od 120 miliona eura. Od svega toga nije bilo ništa, uz potpunu i prećutnu saglasnost Vlade, iz koje je obično dobijan komentar tipa – bolje bilo kakav investitor neko nikakav.\nGrčka firma Balkan Enedži je malo prije kupovine rudnika u Beranama, avgusta 2007. godine, registrovana u Podgorici za poslove proizvodnje, prometa i usluga. Zvanično je saopšteno da je to podružnica grčkog koncerna Restis Group čiji je vlasnik milijarder Viktor Restis. U toj epizodi prodavanja iz stečaja u jednom trenutku pojavio se i indijski milijarder Pramod Mital, dajući avans za učešće za prodaju i potpisujući ugovor koji nikada nije realizovan. Poslije je taj milijarder bio bitku da vrati avans. Šta je sa time bilo, ostalo je nepoznato.\nUglavnom, kada je Restis odustao od beranskog rudnika, pojavio se Metalfer iz Sremske Mitrovice. Sta će se sada dešavati i ko bi rudnik u Beranama mogao da preuzme od Metalfera, za sada se ne otkriva. Ko će to biti, u krajnjem nije ni važno prema činjenici da bi taj ostatak industrije u ovom gradu mogao opet proraditi i da bi makar stotinu porodica bilo materijalno zbrinuto.\nKo god misli da je to malo i minorno, treba da prošeta po sjeveru i prebroji ruševine nekadašnjih fabrika, koje stoje kao spomenici gusarske tranzicije. I vraćanja industralizacije na osamnaesti vijek.


NOVA BENTLEY HOME KOLEKCIJA - Lux Life luksuzni portal: Moda, Stil, Trendovi, Kolekcije 2014...\nDizajnirana za opremanje luksuznih domova i kancelarija, kolekcija kombinuje svojstvene kvaliete Bentley umeća, nasleđe i tradiciju, ekskluzivnost i stil, sa strogim dizajnima jednog od vodećih evropskih proizvođača nameštaja.\nOva ekskluzivna kolekcija spaja najfinije elemente tradicionalnog i modernog dizajna, sa praksom koja radije koristi suptilnost nego privlačenje pažnje, inkorporirajući funkcionalne performanse sa komforom i luksuzom senzualnog kvaliteta. Ona predstavlja elan Bentley vozača, kroz predmete koji se ogledaju u besprekornom kvalitetu i pažnji posvećenoj detaljima.\nTela novih Richmond predmeta kreirana su sa duplom školjkom i mogu biti prekrivena kožom ili finom orahovinom. Isti opseg furnira koji je dostupan za Bentley modele automobila, dostupan je za sve predmete ove kolekcije. Drvo se pažljivo kombinuje sa tapaciranom strukturom prekrivenom prefinjenim i laganim kašmirom. Sedišta predmeta iz ove kolekcije ogledaju se u luksuzu i komforu. Paleta boja sastoji se od varirajućih neutralnih tonova slonovače i krem boje u kombinaciji sa nijansama bež boje. Intrigrantni detalji kao što je koža koja je postavljena oko kontura naglašavaju sinusne i nežne linije. Ikonski šablon dijamanta koji je inkorporiran u kožne enterijere Bentley automobila, takođe je uključen u ove jedinstvene dizajne nameštaja.\nOvo je elegantna i prefinjena linija nameštaja koja uključuje sofu, dvosede i fotelje. Spoljna struktura može imati finiš u vidu furnira ili kožnog prekrivača. U kontrastu sa tim, unutrašnja struktura prekrivena je kožom ili finim plišanim kašmirom.\nOva kolekcija sadrži veliki ovalni ili okrugli sto sa prefinjenim Kendal stolicama ukrašenim kožom i Bentley logoom koji može biti inkorporiran u dizajn ukoliko želite. Sto sa strukturom trapezoida napravljen od oblih drvenih panela ima ivice ukrašene ručno rađenom kožom. Nožice su napravljene od čelika sa metalnim finišom.\nOva linija predstavlja visoke i niske ormare sa kožnim eksterijerima i prednjim stranama prekrivenim furnirom; dostupni su u verziji prošivene ili glatke kože. Lakirani enterijeri sa spoljnim oblogama i policama od kristala predstavljaju luksuz i kvalitet Bentley i Club House Italia brenda, koji je deo Luxury Living grupe. Ručke i nožice su napravljene od čelika sa interesantnim sivim završnim slojem.\nOva kolekcija sadrži moderne stočiće za kafu sa metalnom i čeličnom strukturom. Površine su napravljene od oniksa ili obložene kožom.\nU ovoj kolekciji, krevet je okarakterisan impozantnim uzglavljem, koje predstavlja obloženu strukturu napravljenu od kože. Oblici su nežni i savijeni, u harmoniji su sa savremenim i neformalnim linijama nameštaja. Inovativni prekrivač, Fibra di Legno napravljen je od visoko kvalitetne tkanine od pulpe drveta, koja predivu daje mekoću i glatkoću, a tako pojačava luksuzni ambijent koji ovaj krevet okružuje.\nPROČITAJTE SLEDEĆI TEKST: INTERESANTNA LINIJA NAMEŠTAJA


Dacia Logan MCV 0.9 12v TCe vs Škoda Fabia Combi 1.2 TSI - AutoManijak\nPOČETNA strana :: poređenje :: Dacia Logan MCV 0.9 12v TCe vs Škoda Fabia Combi 1.2 TSI\nOvde razmatramo dva relativno slična automobila, mada ne možemo poreći neke od očiglednih razlika. Za početak, ne pripadaju čak ni istom segmentu, jer Dacia predstavlja mali porodični automobil dok se sa druge strane Škoda vodi kao gradski automobil. Ispod haube prvog se nalazi motor koji je razvio Nissan, 3-cilindrični agregat sa 12 ventila i 90ks , dok je drugi 4-cilindrični agregat sa 8 ventila i 86ks koji potpisuje Volkswagen.\nOno što ponajpre moramo uzeti u obzir su rezultati Euro NCAP (European New Car Assessment Programme) testiranja izvršenih nad ova dva automobila. Dobra stvar je da su testirani i jedan i drugi, pri čemu Škoda za nijansu prednjači. Imajući to na umu, hajde da uzmemo u obzir i neke druge aspekte koji utiču na bezbednost. U konkretnom slučaju prvo vozilo predstavlja mali porodični automobil što mu pruža marginalnu prednost u odnosu na gradski automobil konkurenta, tako nam makar govore statistike. Povrh toga, što se tiče težine vozila, previše često potcenjenog faktora, rumunski automobil nudi marginalnu razliku od 1% više metala.\nDacia je za nijansu agilniji automobil i dostiže 100km/h za 0.6 sekundi manje od svog konkurenta. Ipak, nedostaje mu snage da osvoji takmičenje u makismalnoj brzini, dostižući 175 kilometara na čas, 2km/h manje nego što to čini konkurentski automobil. Kada pričamo o štedljivosti stvari deluju prilično slično za oba vozila, trošeći u proseku 5.1 litara goriva na 100 kilometara (55 milja po galonu), u kombinovanom režimu vožnje.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. U konkretnom slučaju izgleda da oba automobila pružaju približno jednak nivo zaštite putnika, pa to svakako neće moći da odluči pobednika. Ipak, nešto što bi moglo je osećaj u vožnji, jer Dacia nudi nešto bolje performanse, taman toliko da kažemo da je brži. Da stvari budu još bolje, pritom čak troši i manje goriva! Verujem da, kada se sve sabere i oduzme, imamo samo jednog pobednika, a to je Dacia. U svakom slučaju to je moje lično mišljenje izgrađeno na osnovu podataka kojima raspolažem. Ono što bi na kraju ipak trebalo da odluči je Vaš lični osećaj, a ja se nadam da će Vam u tome pomoći i moje smernice. Takođe, imate priliku da za samo dva minuta saznate koji bi to automobil, kada se sve uzme u obzir, za Vas odabrao naš virtuelni savetnik™, iz baze od 12.000+ različitih četvorotočkaša.


Dodelom nagrada, završen 10. konkurs "Vukašin Conić" - Televizija Leskovac\nDodelom nagrada, završen 10. konkurs „Vukašin Conić“\nU kamernoj sali Leskovačkog kulturnog centra uručene su nagrade autorima najboljih priča na desetom konkursu „Vukašin Conić“.\nZa Jovana Jonu Pavlovića iz Kraljeva, koji je dobio prvu nagradu za priču „Kako je gospodin Matis nakon vazdušne perspektive zanemario i zemljinu gravitaciju, uz zapaženu ulogu gospodina Čaplina“ ovo je drugi put da učestvuje na konkursu „Vukašin Conić“.\nTatjana Conić, ćerka Vukašina Conića, zahvalila se svim autorima koji su u prethodnih deset godina učestvovali na konkursu i učinili ga posebnim.\nZa žiri, koji su činili profesor srpskog jezika Biljana Mičić, dugogodišnja urednica književnog programa u Leskovačkom kulturnom centru Cvetana Radivojević i pisac Dragan Radović, izbor najboljih priča bio je veoma težak zadatak, jer je na konkurs pristiglo čak 299 priča, od 175 autora.\n„Trebalo je nakon pročitane svake priče, izdvojiti najbolje, pa onda opet izvršiti selekciju i tako sve do tri prvonagrađene – kaže Biljana Mičić.\nDrugu nagradu dobio je Leskovčanin Saša Stojanović za priču “De bello et de skripto ili mali prilog za istorijat vojne administracije”, a treću, priča „Prokleta bila moja baba što me je naučila da pletem“ Slobodana Kalinovića iz Vršca. Najbolje priče biće objavljene u časopisu Naše stvaranje. Organizatori manifestacije su porodica Vukašina Conića i Leskovački kulturni centar.\nTags: KNJIŽEVNI KONKURS, književni konkurs Vukašin Conić, konkurs, VUKAŠIN CONIĆ\nOd 2020. povećava se granica za odlazak žena u starosnu penziju\nNa autoputu od Leskovca do Niša izmenjen režim saobraćaja do kraja godine


Da li Srbija uvodi cenzuru na internetu | Serb.rs\nSerb.rs > SRBIJA > Da li Srbija uvodi cenzuru na internetu\n22. novembra 2016. / Komentari su isključeni na Da li Srbija uvodi cenzuru na internetu\nDa li se vlast plaši istine koja se širi putem interneta?!?! (foto:Aleksinac NET)\nPrema njegovim rečima, stvaranje baze koja bi sadržavala podatke o aktivnostima na internetu sa ličnim podacima korisnika bi potpuno obesmislilo privatnost gradjana i obeshrabrilo bilo koga da se upusti u postavljanje ili preuzimanje sadržaja sa interneta, iz straha da će biti stavljen u bazu „sumnjivih lica“, koju predvidja Predlog strategije.\n„U takvoj atmosferi ne možete da imate poverenje u svog internetskog provajdera i druge aktere koji vam pružaju različite usluge na Internetu. Pokretanje bilo kakvog biznisa sa onlajn sadržajem bi takodje značilo ulazak u ‘rizične vode’, što sputava inovacije i razvoj digitalnih biznis modela zbog pravne nesigurnosti“, kazao je Perkov.\nPredlogom je predvidjeno je neutralisanje „spornih“ sajtova, bez razlikovanja vrste i namene sadržaja koji se osporava, zatim blokiranje i zaplena domena sajtovima koji krše prava intelektualne svojine, dok će se ujedno obavljati i prikupljanje obaveštajnih podataka o uplatama od platformi za plaćanje preko interneta, kao i provajdera usluga za onlajn oglašavanje.\nOznake: cenzura, internet, mediji, privatnost, sloboda, vlast, zakoni, zaštita / Objavljeno u: SRBIJA


ZRENJANIN – Iz gradske kase je prošle godine građanima na ime odštete zbog ujeda pasa isplaćeno skoro osam miliona dinara, a skoro isto toliko, odnosno 7,1 milion dinara, isplatilo je JKP “Čistoća i zelenilo”, potvrđeno je portalu zrenjaninski.com u Gradskoj upravi Zrenjanina.\nDakle, oko 15 miliona dinara plaćeno je građanima koje su ujeli psi. Ništa bolje neće biti ni ove godine, jer je do sada podneto 219 tužbi protiv grada. Koliko će ih biti do kraja godine, videće se.\nDa se više ne može ovako, smatraju javni pravobranioci iz svih opština i gradova Vojvodine, koji su se pre nekoliko dana okupili u Vrbasu samo zbog ove problematike. Mnogi su od problema napravili biznis, složili su se pravobranioci, pa su zajedničkim saopštenjem zatražili da se donese leks specijalis koji bi problematiku regulisao na drugačiji način od dosadašnjeg.\nŠta će biti od toga ostaje da se vidi, ali sledeći sastanak na ovu temu zakazan je za 17. novembar u Novom Sadu, a u sve se uključila i Stalna konferencija gradova i opština.\nUmesto da plaćamo štete zbog ujeda, tim novcem bolje je izgraditi azile za napuštene životinje, jedan je od zaključaka skupa javnih pravobranilaca Vojvodine.\nDA LI STE POGLEDALI NOVE OGLASE ZA POSAO?\nBroj komentara 2 za : “OVO JE BAŠ MNOGO: UJEDI PASA NAS KOŠTAJU MILIONE!”\nI treba da vas kosta kad psi lutalice setaju po gradu, a copori po predgradjima i okolo grada. Ako nistu u stanju da ih pohvatate i da kaznite one koji napustaju svoje pse i podignete svest o tome I treba da vas kosta milijarde.


Rada Krivokapic Radonjic – Modna kreatorka i stilistkinja\nBrend Rada Radonjic\nObuka za manekene\nJuly 5, 2019 October 4, 2019 Modna kreatorka Rada Krivokapic Radonjic\nRada Krivokapic Radonjic modna kreatorka i stilistkinja rodjena 8. septembra 1974. u 14 casova u Kotoru\nDjevojacko prezime Krivokapic, pravo ime Radojka od oca Djura (otac Bogdan i majka Joka) i majke Vidosave Kaludjerovic (otac Andrija i majka Dobrana). Otac je radio u industriji lezaja u Livnici Kotor, majka je bila zdravstveni radnik u Opstoj bolnici Kotor. Djetinjstvo joj je obiljezeno sa puno roditeljske ljubavi. Mladost pamti po luksuzu koji joj je omogucio brat Radoslav, pomorac. Zavrsila osnovnu skolu „Njegos” u Kotoru i njeni ucitelji su bili Veljko Roganovic i Jasmina Resetar. Zavrsila srednju hemijsku skolu kod razredne Radmile Bogdanovic, Skolski centar Kotor (danasnje Gimnazija Kotor i Srednja pomorska skola Kotor) i praksu u laboratoriji Opste bolnice Kotor. Kao djevojcica izrazila je zelju da bude modna kreatorka i ima cetvoro djece sto je kasnije i ostvarila. U prvom braku sa Radonjic Petrom (14.02.1998 – 08.10.2019) je rodila Nedjeljku (godina rodjenja 1999, student Ekonomskog fakulteta Univerziteta Crne Gore; Master studije na studijskom programu Ekonomija, Ekonomska politika), Valentinu (godina rodjenja 2001, student Medicinskog fakulteta Univerziteta Crne Gore; studijski program Medicina), Nebojsu (2007) i Teodoru (2013).\nZavrsila skolu za modnu kreatorku i stilistkinju École de la Chambre Syndicale de la Couture Parisienne devient l’Institut Français de la Mode u saradnji sa Akademijom likovnih umetnosti u Beogradu za jednu generaciju ucenika 1994/95. sa nastavnim planom i programom u trajanju od cetiri godine u kontinuitetu, kreirajuci kadar sposoban za brzo ukljucivanje u praksu kod najpoznatijih svjetskih kreatora u trajanju od godinu dana. Momcilo Kovacevic, direktor skole. Profesionalnu praksu zavrsila u Milanu. za generaciju 1996/97. kod jednog od najpoznatijih svjetskih kreatora Giorgio Armani koji je upoznao i sa nekoliko najboljih svjetskih kreatora (Giovanni Versace, Valentino Garavani, Karl Lagerfeld, Roberto Cavalli), a gdje je Rada imala priliku dopuniti svoje dotadasnje znanje. Praksu je obavljala i kod konstruktorke odjece Ljiljane Kovac. Doktorat modnog dizajna zavrsila u Beogradu 1998. Polozila majstorske ispite po uzoru njemackog majstorskog ispita koje je finansirala njemacka Vlada godine 2018. u Crnoj Gori: pravo, strucna i radna pedagogija, trgovina i privreda. Primila majstorsko pismo u Beogradu, septembar 2018.\nRadila je na drzavnoj televiziji na kulturi odijevanja voditelja i muzicara. Emitovana je njena kultna modna autorska emisija “Styling”. Modni studio “Rada” je u saradnji sa vlasnicama modnih agencija Sonjom Stilet i Emom Civovic radio sa manekenima za potrebe snimanja filmova, reklamnih spotova za inostrane televizijske kuce i Radinim modnim revijama pod nazivima „Ostvarene rijeci” i „Moja zvijezda”. Uzela učesca na muzickom festivalu u vidu osmisljavanja i realizacije stajlinga izvodjaca. Drzala je predavanja o modi. Kreirala jeans kolekcije za modne brendove. Idejni tvorac brenda “Baccara” jeans. Saradjivala je sa svjetski poznatim i najljepsim crnogorskim manekenom Filipom Kapisodom koji je njenom revijom pod nazivom „Kotor”, predstavljenoj uzivo u televizijskoj emisiji kod Sabrije Vulica, zavrsio manekensku karijeru. Frizure za modnu reviju „Kotor” stilizovala je Iva Skladani. Rada Krivokapic Radonjic je ucestvovala na prvom crnogorskom Fashion week-u. Odrzavala je samostalne modne revije uz direktan tv prenos. Imala ucesca na Internacionalnim manifestacijama. Prvu prodaju svojih odjevnih predmeta imala je u gradu u kojem zivi Kotoru i u glavnom gradu Podgorici. Bila je clanica udruzenja kreatorki visoke mode Crne Gore. Radila je maske za najbolje karnevalske grupe. Napisala knjige “Odijevanje” i “Krojenje i sivenje”. Radila u uspostavljanju tehnicke infrastrukture i optimizaciji prema manekenkama koje su nosile modele poznatih brendova. Dizajnirala novi modni detalj Kovilm koji predstavlja preoblikovanu kravatu i leptir-masnu i ciji je uspjeh doveo do trajne saradnje sa svijetom 21. vijeka. Rjesenje registracije dizajna kovilm je izdato u Ministarstvu ekonomije i kovilm je zvanicno priznat modni detalj u svijetu. Kovilm je zasticen na osnovu Zakona o pravnoj zastiti industrijskog dizajna i nije dozvoljena njegova izrada bez izdavanja licence. Osnivac je i jedini vlasnik brendova Rada Radonjic, Kovilm, Rada Krivokapic Radonjic i najavljuje jos jedan novi brend.\nPosjetite moj oficijalni sajt: RadaKrivokapicRadonjic.me\n„Ostatak zivota neka vam bude najljepsi period zivota”


Željezničar i JOMA ozvaničili saradnju – FK Željezničar\nŽeljezničar i JOMA ozvaničili saradnju\nFudbalski klub Željezničar i ovlašteni predstavnici španskog proizvođača sportske opreme Joma, potpisali su danas u prostorijama kluba s Grbavice ugovor o saradnji.\nPotpisani dokumentom ozvaničena je saradnja za naredne četiri godine, na tragu višednevnih pregovora koji su okončani na obostrano zadovoljstvo.\nUgovor su potpisali menadžer kluba Amar Osim i Sanjin Zirdum, ispred firme GMS, ovlaštenog JOMA-inog partnera za prostor Bosne i Hercegovine.\nNavijače našeg kluba može obradovati informacija da će se sva oprema koju će koristiti igrači već od druge polovine juna moći nabaviti u Željo fan shopu, a artikli će se prodavati po znatno nižoj cijeni nego dosad. Cijena dresa bit će 59.90 KM.\n“Sretni smo i zadovoljni. Nadamo se da će saradnja biti uspješna i produktivna i da će naši navijači biti zadovoljni opremom koja će sada u kompletu biti dostupna u našoj klupskoj prodavnici.” Izjavio je Amar Osim.\nPotpisivanju ugovora prisustvovao je i kapiten tim Muamer Svraka.


Porodica Milinković blokirala radove na izgradnji brze saobraćajnice | Patak Online – Valjevo vesti\nVALJEVO- Porodica Slobodana Milinkovića iz Valjevske Loznice uz podršku svojih komšija Loznice, Veselinovaca i Popučaka blokirala je radove na izgradnji brze saobraćajnice Iverak – Lajkovac, zbog nerešenih pravno – imovinskih odnosa, objavila je Televizija N1.\nMilinković kaže da još uvek nisu dobili rešenje o eksproprijaciji 1,36 hektara koliko im se oduzima za izgradnju brze saobraćajnice pre godinu i po dana, niti su za svoje imanje dobili novac. Sada okruženi saobraćajnicama nemaju više uslova da se bave stočarstvom, što je bila osnovna delatnost ove porodice. Problem su i sve češće poplave njihovog poseda, jer je, kako tvrde, „brza saobraćajnica“ preusmerila i zaustavila dosadašnje tokove vode.\nPre godinu i po dana Milinkovići su dozvolili mašinama da uđu u njihov posed jer im je rečeno da izvođač radova ima dozvolu za radove, da postoji rešenje o eksproprijaciji i bilo im je obećano da će i oni vrlo brzo dobiti i rešenje i novac. Ukoliko ne dozvole radove, tada im je, kako kažu, zaprećeno da će morati da plate „ležarinu kamiona i ostalih građevinskih mašina“.\n“Stalno su obećavali, od danas do sutra, da ćemo rešiti ovaj spor, ali od toga nije bilo ništa. Rešio sam danas ovde na svom imanju da okupim svoje drugove i prijatelje koji imaju sličan problem da vidimo šta ćemo. Tražim da mi se zemlja isplati i ova stoka otkupi po bilo kojoj ceni, samo da više ne majkava ovde. Morao sam da prodam prvoklasnih 10 grla jer više ne mogu na noge jer su stalno na betonu jer mi je pašnjak zaposednut. Ostao sam sa 32 grla sada i ne znam šta ću sa njima“, rekao je Milinković.\nSlobodanova snaha, Slađana Milinković, je izjavila za N1 da ih je, u međuvremenu, kontaktirala Biljana Vuksanović iz Ministarstva za saobraćaj i infrastrukturu i da je obećala da će neko od nadležnih doći na lice mesta.\nKasnije, kako tvrdi Milinković, imali su poziv iz Gradske uprave u Valjevu, od gradonačelnika i njegovog zamenika, i ponudu da im grad Valjevo obezbedi prevoz do Beograda gde bi im bio organizovan razgovor u Ministarstvo saobraćaja, prenosi N1.\nPredsednik Aleksandar Vučić na obilasku radova u Divcima u martu prošle godine, foto: Patak online\nRadovi bi trebalo da budu završeni do kraja godine\nObilazeći gradilište u blizini Divaca u martu prošle godine predsednik Srbije Aleksandar Vučić je poručio da će radovi na izgradnji brze saobraćajnice od Iverka do Lajkovca, koja će Valjevo povezati sa auto-putem „Miloš Veliki“, biti završeni do kraja ove godine.\nInače, pripremni radovi na izgradnji brze saobraćajnice počeli su krajem juna 2020. godine. Ukupna dužina ove deonice iznosi 18,3 kilometra, a radovi su vredni 158 miliona evra. Na trasi će se nalaziti 25 objekata, jedna petlja i 19 mostova, a brza saobraćajnica imaće po trake u oba smera i projektovana je za brzinu do 100 kilometara na sat.\nIzvor: N1/Patak online\nPrethodni članak Raspisan tender za rekonstrukciju stare VI škole\nSledeći članak Svetski dan muzike na valjevski način


Samsung Galaxy Core Plus G3500 - MobilniSvet.com - cene i specifikacija modela\n30.01.2017 :: 16:27 h :: IP > 109.121.96.38 :: 1645810\nImam telefon već tri godine, jednom mi je potonuo na dno bazena i nije mu ništa bilo. Baterija je okej, kao i aplikacije, sve je dobro osim par bagova koji su počeli da se pojavljuju nakon pada u bazen, ali s obzirom na to da traje 3 godine, ja sam prezadovoljan. I dalje ga nisam promenio, samo sam produžio ugovor sa operaterom. Radnica me je gledala u čudu. Telefon sam platio 100€ (nov) u februaru 2014. preko svog operatera. Verujem da je sada bar za 30, 40 evra jeftiniji. Sve preporuke. □ luka\n16.01.2017 :: 17:11 h :: IP > 31.223.141.177 :: 1644246\nTelefon je loš.Kamera je dobra veličina ekrana 4.3 je sasvim ok. Ali telefon ima I losih mana kao sto je premala ram memorija od 768 mb. Nakon obnavljanja fabrickih aplikacija memorija je skoro pa istrosena ostane samo malo za instaliranja nekih osnovnih aplikacija kao sto su: facebook, instagram , viber, .Telefon baguje I spor je sto me primora do fabričkog restarta nakon restarta cim prodje sedmicu dana opet se sve vraca na staro.Nekada se ugasi sam I baterija spane na 1% sto me izivcira I baterija se brzo prazni. Nekupujte ovaj telefon malo ima rama, baguje , spor je I za ove pare mozete naci puno bolji sa 1G rama koji ne baga. Nekupujte!!! □ japanacmob\n04.07.2016 :: 18:54 h :: IP > 37.19.105.20 :: 1621924\nPosle godinu dana korišćenja sa telefonom sam, da kažem, zadovoljan.Jedina mana mu je malo RAM memorije, što izaziva bagovanje, koje može da prouzrokuje mnogo nervoze.Pored toga, lajsna srebrne boje se mnogo troši, i pored maskice.Moja preporuka je da ne kupujete ovaj telefon, jer za te pare možete da kupite telefon sa više RAM-a i novijom verzijom Androida. □ nikola\n22.03.2016 :: 01:20 h :: IP > 94.189.220.202 :: 1606327\nLjudi verujte mi ne kupujte ovaj krs ako imalo imate pameti.Imam ga sad ce na leto 2 godine i cim istekne ugovor u kantu ima da ga zafrljacim! Kamera jeste ok ali sve ostalo je krs. TELEFON BAGUJE I BAGUJE! NE POMAZE NI RESET NA FABRICKA PODESAVANJE M NISTA BRE. Radi par dana super kad se reset i posle tuga koliko koci. Baterija resetujem ga sa 60% on kad se upali pokaze 5% i ugasi se. Sve u svemu ko hoce da mu telefon baguje neka kupi pa nek izvoli :) setice se ovog komentara. Dabogda crko sutra odm koji je krs n!!! □ kiza\n23.02.2016 :: 01:57 h :: IP > 93.87.218.202 :: 1601306\nLoš telelfon, softver mi se skroz poremetio, nije pomagalo čak nekoliko fabričkih restovanja i dva hard reseta. Dešava se tokom razogvora da se ekran "zamrzne", sekund se mere (kredit se troši), ali niti vi čujete sagovornika,niti on čuje vas, tako da je jedino rešenje reset telefona. Vremen je softver počeo totalno pogrešno da meri stanje baterije. Recimo, imam 70%, desi se blokada ekrana, ili ugasim mob dok sam kod lekara, kada ga upalim on pokaže 5%. Stavim ga na punjač, ostavim tako nekih 10-15min, uređaj onda resetujem, i on pokaže da je baterija znatno više napunjena nego što se stvarno može za tako kratko vreme. Ima jako malo ram memorije, beda za današnje aplikacije, a sami dual-core procesori su prevaziđeni. Po meni ovaj mob ne treba kupovati. □ roso\n07.01.2016 :: 21:40 h :: IP > 109.93.219.188 :: 1593656\nPozdrav, nakon tačno godinu ipo dana korišćenja telefona otišao mi je softver. Pod garancijom je dve godine, telefon sam odneo tako da su mi uvažili garanciju i trebaju da me zovu za petnaestak dana da me obaveste da li je stvarno softver. Inače, telefon je besprekoran, nema kočenja, nema problema kao sa drugim androidima 4.2 da se vadi baterija da bi se odbagovao telefon ili slično. O ceni da ni ne pričam. Telefon bi bio još savršeniji kad bii napravili za njega 4.4 ili 5.0 operativni sistem. E da, obavezno korišćenje silikonske maske da vam se ne ogrebe srebrna ivica oko telefona što je čest slučaj sa samsung proizvodima. Od mene, ocena 9 □ mihajlo\n17.02.2015 :: 22:40 h :: IP > 178.148.250.96 :: 1538066\nNakon osam meseci korišćenja. Na ekranu nema ogrebotina. Hromirana ivica je skoro skroz oguljena. Baterija drži ceo dan uz mnogo korišćenja. Oko sat i po razgovora. 50ak sms, WhatsApp, Viber, dve, tri slike dnevno. Dva sata interneta. Dva maila. VPN konekcija. Brzo pronalazi satelite za navigaciju. Kvalitet razgovora jedan od najboljih koje sam koristio, a uglavnom sam koristio premium uređaje od LG i HTC. □ vuk\n04.06.2014 :: 23:50 h :: IP > 109.92.36.224 :: 1490001\nSve preporuke za telefon. Ima i boljih ali za te pare sasvim pristojan model. Imam ga već 2 meseca i zadovoljan sam. Što se tiče razlike između core i core plus, core plus ima znatno lepši interfejs, malo je veći, bez obzira na činjenicu da core ima 1 gb ramam, a core plus 768 mb, raspoloživost ram memorije je približno 50-ak mb što je zanemarljivo. □ nemanja\n03.06.2014 :: 14:28 h :: IP > 91.150.117.229 :: 1489718\nPozdrav svima, kupio sam ovaj telefon pre dva meseca, i mogu da kežem da sam skoro zadovoljan. Ono što kvari sliku je mislim do samg androida, konkretno ponekad ne može da se podešava jačina zvuka razgovra, ako je mnogo tiho ne može da se pojača ili ako je mnogo jako ne može da se smanji, sledeće, dešava se da ne radi zadnji zvučnik, pa kad telefon zvoni tiho se čuje na prednjoj slušalici... Sve ovo se rešava resetovanjem telefona. To se dešava kod mene, možda ne i kod drugih. Što se tiče baterije zna da traje i do 5 dana. Kamera je ok, kao i sve ostalo. □ aleksandar\n04.04.2014 :: 23:24 h :: IP > 93.86.13.18 :: 1477557\nne znam dali je to to mog modela ili je neko pravilo, ali ovaj telefon ima losiji zvuk prilikom razgovora. sluanje muzike je ok, tu nemam neke zamerke. medjutim, prilikom razgovora postoji neki eho, a poveremno dolazi do mikrofonije. problem se ne resava ni kada se aktivira opcija za pojacavanje zvuka, nekada postaje jos gore. navodno je mikrofon previse osetljiv pa se cuje svaki sum, sto je jako lose. sony modeli imaju tzv. "xloud" opciju, pa se zvuk sredi vrlo lako, bude kao preko fiksnog. kome to nije mana, neka kupuje, meni je smetalo. dzaba sve opcije, net, ovo i ono, kada ne mozes da obavis jednu od najjednostavnijih opcija - telefoniranje. □ mare\n30.03.2014 :: 09:21 h :: IP > 109.122.110.56 :: 1476410\nEvo i ja kupih ovaj fon pa da podelim svoje utiske sa vama,fon ima veliki kvalitetan ekran realisticnih toplih boja,gustina ekrana 240dpi sto je odlicno za ovu cenu(inace ja sam platio mnogo manje nego sto to ovde pise),domet je odlican znaci cujemo se kao da sedimo u istoj sobi,baterija traje 1 dan ako neispustas fon iz ruku,a 2 ako ga koristis umereno,kamera je odlicna za 5mp znaci kao neke od 8 od nekih drugih firmi video snima u 720p hd ready sto me je odusevilo i zaista nisam ocekivao za ove pare,dizajn je samsungovski klasican,fon je tanak,lagan kvalitetan moja preporuka.Toliko za ovaj put sledeci pu cu da se osvrnem na igrice i programe pozdrav.PC Nekoje pitao za dobar antvirus i program za ciscenje ja sam to nasao oboje u iobit sistem care. □ alex\n28.03.2014 :: 14:25 h :: IP > 93.86.99.159 :: 1476054\nda dodam da je tokom tih sat vremena na netu svaki video preko yotube gledan u visokoj rezoluciji, sto svakako povecava potrosnju baterije. drugo, baterija se trosila jer sam dosta cackao telefon, posto je nov, a prvi put koristim sasmung android model. dok proversi sve opcije i aplikacije, prodje dosta vremena. estetski je veoma slican s4, s tom razlikom sto ima manji ekran, slabiju bateriju, nema sve opcije.... □ branko\n28.03.2014 :: 13:59 h :: IP > 93.86.99.159 :: 1476050\nbaterija se pokazala kao dobra, jer je posle 22h 27min rada spala na 30%. tokom to vremena obavljen je razgovor u trajanju od 75min, poslato nekoliko sms i viber poruka, a koriscen je i net (wi-fi) u trajanju od preko 1h. prema statistici samo telefona najvise energije je otislo na ekran, oko 57%, dok je 75min razgovoro potrosilo svega 15%. to znaci da prilikom slusanja muzike, razgovora ili koriscenja skype (ako nije upitanju chat nego prica), ekran treba gasititi radi sto vece ustede. takdoje treba brisati ili stopirati sve bespotrebne aplikacije. □ branko\n26.03.2014 :: 23:33 h :: IP > 79.101.75.135 :: 1475668\nOvaj mob ima sasvim dovoljan ekran, a razlika izmedju 4,3 i 4,5 inca je neprimetna. Da je ekran veci bio bi problem nositi ga, posto i ovaj knap staje u dzep. Sto je ekran veci, sto je vec i i rizik da ga ispustite. Obavezno kupiti silikonsku masku, da se zastiti zadnji deo telefona, i spreci klizanje iz ruku. Sa ekrana ne skidati zastitnu foliju, vec koristiti fabricku dok traje; nema sanse da ga necete bez folije, ma koliko pazili. Moja preporuka je pre silikonska maska umesto torbice, jer prlikom razgovora ili slusanja muzike toirbica nemam nikakvu srvrhu. □ branko\n26.03.2014 :: 18:59 h :: IP > 79.101.75.135 :: 1475611\nKupio sam danas ovaj mob, pa da prenesem svoje prve utiske. Elegantan, modernog dizajna, velik i pregledan ekran, jake i jasne boje, odlican zvuk. Ubrzo nakon aktivaranja uradio je update operativnog sistema i jos nekih aplikacija, koliko mi se cini. Ima dosta funkcija. Radio je veoma dobar. Slusanje muzike je zadovoljstvo, jednako dobar kvalitet zvuka kao na prethodnom Sony Neo modelu. Baterija je dobra, i dosta traje uz umereno koriscenje. Da napomenem da se uz ovaj model dobijaju i slusalce, usb kabl, punjac, uputstvo. □ branko\n16.03.2014 :: 17:07 h :: IP > 109.93.53.185 :: 1473365\nI pored vasih losih komentara resih da pogledam ovaj telefon uzivo i uporedim sa ostalim modelima.Jako sam se prijatno iznenadio kvalitetom displeja,odlicnim reakcijama touch screen-a ,brzinom reakcije i kamerom.Posle uporedjivanja sa raznim zte htc itd modelima uzeo sam ovaj telefon i nisam se ni malo pokajao.Odlicno se ponasa,baterija izdrzava veoma komotno 2 dana konstantno nakacena na wifi i stalno cackanje telefona,sagovornik se cuje fantasticno,mozda cak i prejako .Kuciste izuzetno kvalitetno,potpuno identicno kuciste ima duplo skuplji Galaxy Express koji sam takodje imao prilike da koristim i razliku nisam video,osim sto na papiru ima vise rama,kao i kapacitet memorije na samom telefonu,ali zauzetost ram memorije sa istim aplikacijama sminljenim na oba telefona je skoro identicna oko 85 % tako da sto vise rama to vise sistem pojede i dodje mu skoro na isto.Kvalitet izrade 10,ostalo 9 samo zato sto uvek moze bolje.Preporuka od mene. □ uros\n25.01.2014 :: 14:04 h :: IP > 37.19.108.40 :: 1460630\nTelefon je fizički veoma sličan Samsung Galaxy Core. Mikrofon je postavljen levo, ulaz za slušalice je nekoliko mm pomeren u odnosu na SG Core. To može da predstavlja problem u nalaženju futrola/torbica. HOME/BACK tasteri ne svetle, nije kvar!!! Procesor je 1,2 GHz, RAM 768, a unutrašnja memorija je 4 GB (polovinu zauzima sistem – biće dovoljna za sve aplikacije i njihovo ažuriranje, a manjak može da se nadomesti i microSD karticom). Operativni sistem, android 4.2, je lepše sređen nego kod običnog Core-a. Aplikacije prilično dobro rade, nema trokiranja uređaja, bagova i sl. Oseća se jedino kašnjenje nekoliko sekundi (ili delova sekundi) pri vraćanju na početni ekran iz neke aplikacije (nakon izlaska iz aplikacije klikom na HOME dugme). Kamera (5MP) je prilično dobra, fotografije slikane pri dnevnom svetlu su odlične, a i noćne nisu loše. Uređaj poseduje akcelerometar i geomagnetni senzor, NFC (nisam imao prilike da probam kako radi), odličan GPS potpomognut GLONASS-om (fenomenalno radi i u spratnim objektima), uređaj poseduje radio i brojne druge Samsung aplikacije. Baterija, 1.800 mAh, meni izdržava 20-24 sata uz konstanto uključen GPS, prenos podataka i redovnu sinhronizaciju (par sati na wifi i malo igrica neće uticati bitno na ovu autonomiju. Ja uzgred provodim dosta sata uz Deezer). Generalno prilično dobar telefon, kvalitetan, skladan, funkcionalan, od mene, recimo 9-. □ rade


UTVRĐEN UZROK POŽARA U RTV PLjEVLjA: Ostaci vatrometa izazvali vatru | Region | Novosti.rs\nUTVRĐEN UZROK POŽARA U RTV PLjEVLjA: Ostaci vatrometa izazvali vatru\nM. D. | 12. jun 2019. 20:09 | Komentara: 0\nOvo su utvrdili stručnjaci Instituta za preventivu, zaštitu na radu, protivpožarnu zaštitu i razvoj iz Novog Sada, koji su po nalogu Osnovnog suda u Pljevljima uradili superveštačenja\nPOŽAR u kojem je izgorela celokupna oprema i prostorije RTV Pljevlja 22. maja prošle godine najverovatnije je nastao kao posledica ispaljivanja vatrometa sa krova zgrade u kojoj je bila smštena RTV Pljevlja. Ovo su utvrdili stručnjaci Instituta za preventivu, zaštitu na radu, protivpožarnu zaštitu i razvoj iz Novog Sada, koji su po nalogu Osnovnog suda u Pljevljima uradili superveštačenja.\nPročitajte još - ISTRAGA ZBOG VATRE U ZGRADI RTV “PLjEVLjA”: Vatromet izazvao požar!\nNalaz veštaka prezentovan je na ročištu okrivljenom Željku Lakoviću, radniku preduzeća "Vatrometi Vuković" iz Podgorice koga terete za izbijanje požara. U nalazu se navodi da je do izbijanja požara došlo najverovatnije usled fabričke greške na vatrometu, a da na to okrivljeni nije mogao uticati. Sud je prihvatio predlog branioca i odložio glavni pretres za 9. septembar.\nDa, žure da stignu kući 11.86%\nDa, jer su kazne za njih male 28.18%


VOICE: Novi načelnik komunalne milicije u Zrenjaninu bio hapšen zbog huliganskog ponašanja\nNovoimenovani načelnik Odeljenja komunalne milicije u Zrenjaninu Nemanja Malinić bio je u grupi uhapšenih huligana koji su 12. oktobra 2010. u Djenovi izazvali prekid fudbalske utakmice izmedju reprezentacija Italije i Srbije, piše danas Vojvodjanski istraživačko-analitički centar (VOICE).\nTe večeri u Djenovi utakmica je prekinuta jer je deo navijača Srbije ubacivao baklje i dimne bombe na teren, sekao zaštitne mreže, čupao stolice, palio zastave Albanije i pogrdno skandirao.\nDva dana nakon utakmice Malinić je bio u autobusu u kojem su italijanske vlasti deportovale grupu navijača sa svoje teritorije.\n“Današnji načelnih zrenjaninske komunalne milicije bio je u Djenovi u grupi huligana zbog čijeg divljanja je utakmica prekinuta, ali nije bio obuhvaćen krivičnim postupkom u toj zemlji. On je sa grupom huligana deportovan u Srbiju”, potvrdio je za VOICE policijski izvor.\nPrema njegovim rečima, nema sumnje da je reč o Nemanji Maliniću, čije ime i prezime je tada objavilo nekoliko dnevnih listova u Srbiji, a koji je u vreme hapšenja na Kelebiji imao 27 godina, što su takodje tada objavili mediji.\nMalinić i veće grupe navijača koji su se tih dana vraćali sa utakmice u Italiji uhapšeni su na različitim graničnim prelazima sa Madjarskom i Hrvatskom. Prema pisanju medija, u Djenovi je od 663 registrovanih navijača iz Srbije 207 njih prošlo kroz krivičnu evidenciju.\nTadašnji ministar unutrašnjih poslova Ivica Dačić rekao je da za veliki broj navijača koji su bili u Djenovi, postoje podaci u krivičnoj evidenciji i da policija one za koje postoji potreba zadržava na informativnim razgovorima.\nU Italiji se postupak vodio protiv osmorice navijača iz Srbije zbog izazivanja nereda na utakmici i opiranja prilikom hapšenja. Četvorica su osudjena i odmah deportovana za Srbiju, dok je preostalima izrečena zatvorska kazna.\nNajdužu kaznu, u trajanju tri godine i tri meseca, dobio je Ivan Bogdanov, jedan od vodja navijača Crvene zvezde. Bogdanov je kasnije 14. oktobra 2014. bio odgovoran i za prekid fudbalske utakmice izmedju Srbije i Albanije u Beogradu.\nNemanja Malinić je do kraja marta bio zamenik sekretara Skupštine grada Zrenjanina, a 1. aprila imenovan je na novu funkciju. Prethodno je podneo ostakvu na predjašnju funkciju, što je Skupština grada prihvatila na sednici koja je održana dan kasnije.\nRodjen je 1983. godine u Novom Sadu, a diplomirao je na privatnom Pravnom fakultetu za privredu i pravosudje u istom gradu. U njegovoj biografiji se navodi da je zaposlen u Gradskoj upravi Zrenjanina od 2008. godine i da je član Srpske napredne stranke.\nAktuelna načelnica Gradske uprave u Zrenjaninu je Nemanjina majka Jasmina Malinić. Komunalna milicija je organ koji joj je direktno podredjen kao jedno od 11 osnovnih organizacionih celina koje su u sastavu Gradske uprave u Zrenjaninu.


Kina i SAD – Diplomatija talaca: Povratak gospođe Meng (Vreme 1605)\nPacifik – Borba za prevlast: Trojni pakt protiv Kine (Vreme 1603)\nTrojni pakt SAD, Britanije i Australije, dogovoren na nedavnoj onlajn konferenciji šefova ovih država, Kinu ne pominje, ali je jasno da je reč o novom potezu uperenom protiv Pekinga u pokušaju da se zadrže, otežaju ili uspore kineski ekonomski i vojni napredak i širenje političkog uticaja u svetu\nSto godina Komunističke partije Kine: Crvena zvezda nad Kinom (Vreme 1592)\nMao Cedung, jedan od osnivača kineske KP, rekao je kasnije da izuzev nekih studenata koji su učili u inostranstvu, niko nije znao šta je to marksizam. Prva marksistička knjiga, Komunistički manifest, prevedena je u Kini tek 1908. i to u fragmentima. Mao ni ta izdanja nije video, a ako ih je i video, nije, kaže, na njih obraćao pažnju. Marksizam je uoči stvaranja KP za Kineze bio nepoznat. Kada su, kasnije, preveli Kapital, koji revoluciju polaže u ruke proleterijata, Kinezi su izmislili nov pojam "pojedinci bez svojine", jer radničke klase nije ni bilo. Pod onima "bez svojine" podrazumevali su seljake koji su bili udarna pesnica kineske revolucije\nTibet: Beli papir, crna prošlost, svetla budućnost (Vreme 1586)\nKina – Svetska ekonomska sila broj jedan: Američki san i kineska java (Vreme 1573)\nKultura sećanja – Kina, pedeset vekova kasnije: Pad Središnjeg carstva (Vreme 1572)\nKultura sećanja – Kina pre 45 godina: Noć kad je umro Mao (Vreme 1571)\nKina – Razorne poplave: Šljivine kiše nad Jangceom (Vreme 1548)\nKinesko-američki odnosi: U slobodnom padu (Vreme 1543)\nMoskva – Vašington – Kineski model za srpsko Kosovo: Formula Šendžen (Vreme 1539)\nPredsednik Rusije Vladimir Putin obavestio je predsednika Srbije Aleksandra Vučića o planu predsednika SAD Donalda Trampa u vezi sa Kosovom. Razgovor je vođen u četiri oka, a Vučić je posle toga izjavio da je čuo dragocenu analizu situacije. Nije se upuštao u detalje, ali je u javnost isplivala nova formula za rešenje kosovske krize: Šendžen


Psihoterapija u nutricionizmu - Modro & Zeleno\nAktualizirano: 31. Maja 2022.\nPsihoterapija i nutricionizam su odavno na istoj strani kada je riječ o borbi protiv loših prehrambenih navika.\nŽivimo u vremenu kada nam se svakodnevno nameću super zdrave namirnice, idealna tjelesna težina i razni trendovi u ishrani što djeluje veoma zbunjujuće kako na odrasle osobe tako i na djecu i adolescente, posebno osjetljive populacije.\nKroz sam proces usvajanja zdravih prehrambenih navika, bilo u cilju postizanja normalne tjelesne težine ili pobojšanja zdravstvenog statusa, zanemareno je ono osnovno a to je očuvanje zdravog i krititičkog odnosa prema hrani kao temelja pravilne ishrane. Sve više se poseže za brzim rješenjima koja nemaju dugoročne efekte a pored fizičkog ostavljaju tragove i na psihičko zdravlje jer mogu prouzrokovati razočarenje zbog neuspjeha, sniženo samopouzdanje pa i iskrivljenu sliku o sebi i svom tijelu što vodi u mnogo veći problem.\nDa li nam je potrebno prejedanje, brojanje kalorija, razmišljanje o svakoj pojedenoj namirnici, nagle oscilacije u težini ili treniranje našeg apetita?\nKo nam može pomoći? Psiholog ili nutricionista?\nKada postoji problem nezdravog odnosa prema hrani, loša samokontrola, emotivno prejedanje ili poremećaj u ishrani, saradnja psihologa, tačnije psihoterapeuta i nutricioniste je neizbježna. Tek kada osoba prihvati sebe i svoje tijelo i hranu prestane doživljavati kao neprijatelja, nutricionista može da pomogne u usvajanju zdravih prehrambenih navika.\nS toga je važno prepoznati granice dosega u svom radu i preporučiti stručnjaka iz druge naučne oblasti koji može pomoći.\nEmocionalni uticaji na izbor hrane\nIspitivani su senzorni, fiziološki i psihološki mehanizmi koji utiču na izbor hrane, kao i trenutno raspoloženje i emocije.\nSamo uzimanje obroka smanjuje uzbuđenje i razdražljivost a povećavava smirenost, što je i logično, jer niko ne voli da bude gladan. Međutim, obrok koji je premalen ili nezdrav može negativno uticati na naše raspoloženje jer ne ispuni očekivanja ili uvjerenja koja imamo.\nDokazano je da kada smo dobro raspoloženi češće posežemo za nutritivno kvalitetnom hranom, što je obrnuto od masne hrane i šećera koje radije uzimamo kada smo loše volje. Efekat ublažavanja stresa slatkom i masnom hranom se objašnjava aktiviranjem lučenja serotonina, hormona sreće. Međutim, često padamo u sopstvenu zamku. Jer dok hranu koristimo da nagradimo naš mozak dobrim raspoloženjem, kažnjavamo naše tijelo bolešću, viškom kilograma, gastrointestinalnim smetnjama, mučninom, grižom savjesti itd.\nŠta liječiš hranom?\nLako zvuči kada nam neko kaže smanji jelo i povećaj fizičku aktivnost ako želiš da izgubiš suvišne kilograme. Matematički gledano, izvjesno je da će se to desiti a mnogima i uspije ako su svjesni gdje greše. Ali ko će, kod onih ostalih, otkriti tajne koje su dovele do tog stanja? Šta je u osnovi ljutnje, straha, tuge, dosade, potištenosti koje nas tjeraju da biramo nekvalitetne namirnice i jedemo previše ili premalo, postanemo gojazni, bolesni, pothranjeni ili izgubimo realnu sliku o sebi?\nProdiranje u um i rješavanje konkretnih stanja je jedino moguće uz psihologa, psihoterapeuta, koji je obučen da raznim tehnikama koje će prenijeti klijentu osvijesti problem i pronađe rješenje.\nČesto je nezdrav odnos prema hrani samo posledica psihološke boli koja nas tišti.\nPsihoterapija je rješenje.\nKoncept rada nutricioniste ne treba da ograničava učešće i drugih stručnjaka koji su kompetentni da doprinesu poboljšanju prehrambenih navika klijenata.\nUloga psihoterapeuta je davno prevazišla samo djelovanje kod teških oblika premećaja u ishrani kao što su anoreksija i bulimija.\nNažalost, toliko smo postali opterećeni fizičkim izgledom, zdravom ishranom i utiskom koji ćemo ostavitii na nama bitne ili nebitne ljude, da smo izgubili realnu sliku o životu, svojim potrebama i osjećanjima.\nBriga o sebi nije sramota, nego dužnost.


Zamenik gradonačelnika Beograda Goran Vesić izjavio je da su pripremni radovi za izgradnju fontane na platou kod Cvetnog trga počeli ovih dana kao i da će sama izgradnja trajati do kraja februara u zavisnosti od vremenskih uslova.\n- Fontana će biti površine četrdeset kvadratnih metara, a biće sastavljena od dve celine. Jedna je plato sa vertikalnim mlazevima između kojih može i da se prolazi, a druga se sastoji od kamenih kubusa i pet malih bazena različitih dimenzija sa plitkom vodom. Fontana...\nBeta: Vesić najavio izgradnju fontane na Cvetnom trgu


Neke od njih zvuče kao savršen spoj, ali ove namirnice nikako ne treba da mešate! | Restorani Beograd\nNeke od njih zvuče kao savršen spoj, ali ove namirnice nikako ne treba da mešate!\nNeke namirnice jednostavno ne idu jedne uz druge. Kao na primer čaj sa sirom, o kome smo pisali ovde, koji je zaludeo svet, a nama se stomak zgrči kada pomislimo na tu kombinaciju koju bi probali samo pod pretnjom vatrenog oružja.\nIpak, postoje i druge namirnice koje kombinovanjem sa drugim čine savršeni spoj. E, pa nažalost, neke od njih iako su odlična kombinacija ukusa, ipak ne bi trebalo da se mešaju, a evo i zašto.\nMeso prženo na maslinovom ulju\nPopularizacijom maslinovog ulja, mnogi su izbacili suncokretovo ulje i prešli na ovo i obilno ga koriste u kuhinji. Iako maslinovo ulje nesumljivo ima velikih benefita za zdravlje, svi oni nestaju kada ono dotakne tiganj. O da, nažalost prženje oduzima ovom ulju sva njegova dobra svojstva. Tako da prženjem mesa u maslinovom ulju ne dobijate ništa, sem što trošite novac. Maslinovo ulje koristite za salate, nemojte ga trošiti na prženje.\nIako viski sa koka kolom daju ukusni spoj (iako ljubitelji viskija misle da je ovo skrnavljenje ovog pića), kombinovanje gaziranih pića i alkohola uopšte nije dobra ideja. Gazirani sokovi puni su šećera ili zaslađivača koji se vrlo brzo apsorbuju u crevima, a samim tim utiču i da se alkohol brže apsorbuje u telu. Tako ako npr. popijete viski sa Koka kolom, količina alkohola u krvi biće tolika kao da ste popili tri čista viskija. Osim što ćete se brže napiti, ova kombinacija će izazvati i znatno veći mamurluk sledećeg dana.\nPivo i kikiriki zvuči kao spoj iz raja. U mnogim lokalima ćete uz veliko pivo dobiti i ćasu kikirikija, koji će vam nesumljivo prijati uz ovo osvežavajuće piće. Ugostitelji imaju caku zašto vam daju tu kombinaciju – slan kikiriki pojačva žeđ i popićete više piva nego što ste možda planirali. Ipak, kikiriki sadrži velike količine vitamina B, E, PP i D, minerale kao što su natrijum, kalijum, kalcijum, mangan, gvožđe i fosfor. Međutim, alkohol iz piva uništava većinu tih hranjivih stvari. Uostalom, ova kombinacija utiče negativno na vašu liniju, pa je stoga bolje da se rešite navike mešanja kikirikija i piva, ma koliko vam se čini da idu jedno uz drugo.\nSama po sebi, ova kombinacija ne zvuči baš prmaljivom. Ipak, mnogi dodaju kivi ovsenoj kaši, jogurtu ili ga ubacuju sa mlekom u šejkove. Iako pomešate dosta različitog voća i malo kivija sa mlekom u cilju da napravite voćni milkšejk, ukus vam se sigurno ne i svideo. Kivi sadrži poseban enzim koji ukus mleka pretvara u gorak. Ako dodate i mrvicu kivija u nešto mlečno, ne čudite se ako sve postane veoma gorko.


KAKVE GEDŽETE NOSE AMERIČKI PREDSEDNICI: Obični telefoni i bežični internet su zabranjeni, jer Rusi sve mogu da napadnu | Tech | Uređaji\nKAKVE GEDŽETE NOSE AMERIČKI PREDSEDNICI: Obični telefoni i bežični internet su zabranjeni, jer Rusi sve mogu da napadnu | Smartlife RS\nKAKVE GEDŽETE NOSE AMERIČKI PREDSEDNICI: Obični telefoni i bežični internet su zabranjeni, jer Rusi sve mogu da napadnu 0 Podeli Podeli na facebook Podeli na twitter Podeli na viber Pošalji na mail\n30.01.2021. / 22:37\nStručnjaci otkrivaju kakve telefone i kakav internet koriste američki predsednici, kao i kako komuniciraju u doba internet tehnologije.\nNakon što se Barak Obama 2009. godine, kada je postao predsednik SAD, izborio da zadrži svoj BlackBerry telefon, pripadnici američke službe bezbednosti dobili su dodatnu brigu, a to je - kako da zaštite pametne uređaje, koje koriste predsednici od hakovanja.\nIako bi bilo logično da najmoćniji čovek na svetu ima pristup svakom uređaju koji poželi, kad su u pitanju telefoni i pametni satovi, i Džozefa Bajdena bi moglo da čeka strašno razočaranje, piše BBC.\nPROCUREO TAJNI SNIMAK DIREKTORA TWITTER MREŽE: Objasnio zašto je zabranio Trampa i šta nas čeka dalje (VIDEO)\nElektronski uređaji oko novog američkog predsednika možda su najistaknutije mete potencijalnog hakovanja na svetu, što je i logično. "Šanse su nula da Rusija nije bacila oko na svetske lidere", kaže predavač iz harvardske Kenedijeve škole Brus Šnajer.\nTokom 2000-tih ovo nije bio toliki problem - jedini lični uređaji, koji su mogli da budu hakovani bili su kompjuteri i obični mobilni telefoni, a i zašto bi predsedniku bio potreban mobilni telefon, kad je mogao da traži da ga povežu sa bilo kim na svetu preko sigurne veze.\nMeđutim, to se sve promenilo te 2009. godine, kad je na dužnost stupio Barak Obama.\nOn je bio toliko vezan za svoj BlackBerry da se nedeljama prepirao sa savetnicima za bezbednost, jer je želeo da ga zadrži - što je bitka koju je na kraju dobio. "Kompromisom, tako što mu je bilo dozvoljeno da ostane na vezi samo sa osobljem višeg ranga i malim brojem ličnih prijatelja", rekao je jedan zvaničnik. A od tada, raspon tehnoloških uređaja, koje bi predsednik poželeo da koristi samo se postepeno povećavao, zbog čega su savetnici za bezbednost proveli mnoge neprospavane noći.\nIzvor: Tanjug/AP Photo/Patrick Semansky, Pool\nKad je izašao iPad tablet-računar 2010. godine predsednik je, naravno, želeo da ima jedan. I zato su savetnici za nacionalnu bezbednost napravili Obamaped, ojačani, bezbedniji Apple iPad tablet, koji je bio repliciran i za njegovo osoblje. "U Obaminoj administraciji bilo je uobičajeno da osoblje višeg ranga ima iPad, koji je… prošao određene modifikacije", kaže Ari Švorc, oficir za sajber-bezbednost Nacionalnog saveta za bezbednost u vreme Obamine administracije.\nIpak, tehnološka postavka Bele kuće ostala je donekle staromodna. "Nema Wi-Fi mreža i u jednom trenutku poveli smo malu raspravu oko toga da li da se uvede", kaže Švorc. "A zaključak je bio: E, pa onda otvarate prostor za bezbednosne propuste". Obamina rezidencija je na kraju, međutim, dobila bežični internet, ali pokrivenost je bila nedovoljna u najboljem slučaju, prema tvrdnjama same predsednikove porodice.\nDonald Tramp, verovatno najpoznatiji čovek na Twitter mreži tokom predsedničkog mandata, takođe je insistirao na korišćenju ličnog uređaja - navodno je imao niz "jednokratnih" telefona, koje je koristio kratko a potom bi bili zamenjeni iz bezbednosnih razloga. Ali naširoko se pisalo da je bio izuzetno skeptičan prema korišćenju kompjutera i mejlova, i da je za većinu komunikacije više voleo da koristi papir.\nAko je iPad onomad bio zaslužan za nekoliko neprospavanih noći tehnoloških savetnika, internet danas predstavlja neprestanu noćnu moru. "Sve je postalo kompjuter, a ti kompjuteri su ranjivi", kaže Šnajer. "Bilo da je to Pelotonov bicikl ili vaš telefon, frižider, termostat, vaše igračke, vaša kola - svi su oni podložni hakovanju". A to predstavlja problem za predsednik Bajdena, koji deluje da voli tehnološke spravice.\nFotografisan je kako nosi Apple Watch sat a navodno poseduje Pelotonov bicikl za vežbanje, koji ima kompjuterski ekran, kameru i mikrofon, sve sprave koje su povezane sa internetom. Postavlja se pitanje da li može to da se obezbedi. "Možete da uradite razne stvari, kao što je modifikovanje hardvera, da iščupate kameru, takve stvari Nacionalna agencija za bezbednost (NSA) uvek može da uradi", kaže Šnajder.\nI to bi moglo da bude donekle bezbednije. Ali to bi moglo i da ubije smisao korišćenja vrhunske tehnologije. "Veoma ćete retko naći uređaj koji ne može biti hakovan. Većina uređaja koji ne mogu biti hakovani prilično su beskorisni jer ne mogu da komuniciraju jedni s drugima", kaže Herbert Lin sa Univerziteta u Stenfordu.\nPročitajte koje telefone nose drugi državnici - Putin, Merkelova, Kim Džong Un...\n"STRAŠNO, RUSIJA NAM DRŽI LEKCIJE":Trampov sin moli Maska da napravi društvenu mrežu na kojoj Donald neće biti zabranjen\nDRUŠTVENA MREŽA "ZAPALILA" INTERNET: Preuzeta je najviše puta, promoviše slobodu govora i upravo je ZABRANJENA!\nbarak obama donald tramp blackberry wi-fi iPad


Badoo za upoznavanje | portfolio.theglobalfund.org\nBadoo za upoznavanje. Aplikacije za upoznavanje\nReč je o svojevrsnom digitalnom balu pod maskama, jer su vaša imena i identiteti tajni sve dok obe strane ne odluče da žele skinuti svoje maske i upoznati se glasom i stasom. Da li je upoznavanje preko interneta sigurno? Trebalo bi uzeti u obzir više kriterijuma, kao što su vrsta veze koju želite da ostvarite i šta očekujete od budućeg partnera. Testiranje je za nas bilo veoma zabavno a verujemo da će biti i Vama dok budete čitali rezultate ovog malog istraživanja. Da mi daju po 500e svaka ne bi ih taka A nije bas, ono, kao da si izasao u grad, ima i ovakvih i onakvih. Besplatan sajt za upoznavanje preko Interneta Flirtic.\nAli nemojte biti obeshrabreni ovom činjenicom. Zato smo hteli da Vam pružimo bar nešto besplatno. . Pa i onda kad prijateljstvo ne teče baš onako kako ste Vi zamislili, ne odustajte, već idite dalje. Svesni smo da je teško odabrati pravu stranicu za upoznavanje kako ne bi nepotrebno trošili svoju energiju na pogrešne.\nUporedili smo sve stranice za upoznavanje kako biste mogli udobno da se smestite i pronađete najbolju za Vas, i upoznali partnera što je pre moguće. Sigurni smo da će vam se dopasti dizajn i način prikaza vaših prijatelja. Mnogi su se smuvali preko ovog sajta. Anonimnost koju pruža dopisivanje preko interneta, često iskušava ljude da Vam stvaraju sliku o sebi koja njima odgovara, odnosno da glume ono što nisu. Naplatu na ovom sajtu vrši: Sajt za Upoznavanje Besplatno je deo mreže sajtova Online Connections, koja uključuje razne sajtove za upoznavanje.\nDok neki sajtovi za upoznavanje zahtevaju da imate profilnu fotografiju, druge sajtove možete koristiti i bez. Naučićete kako da se registrujete, šta je to što dobijate registracijom, kako da objavite svoje fotografije itd. Trudite se da se sjajno zabavite. Ako se i dalje pitate gde da se registrujete, pogledajte naša poređenja, i tako ćete najlakše odlučiti. Mnogi žele da pronađu svoju srodnu dušu i ljubav preko Interneta. A ako se svidite jedno drugom, onda možete da počnete da razmenjujete poruke, možda zakažete sastanak ili čak odete i koji korak dalje. Upoznavanje online je izuzetno efikasan i jednostavan način za sklapanje poznanstva u poređenju sa tradicionalnim načinima upoznavanje partnera.\nRecenzije i iskustva korisnika Koja su iskustva ljudi koji su se oprobali u upoznavanju preko sajtova za upoznavanje? Koliko su zadovoljni funkcijama i svime što sajt nudi, korisničkim servisom i brojem korisnika? Sve ovo je uvedeno u svrhu sigurnosti i to je velika prednost ove platforme. Više nemaš izgovora da budeš singl. Drago nam je što imamo mogućnost da podelimo rezultate sa Vama! Takođe postoje i stranice na kojima možete tražiti biseksualne ili transpolne partnere, ali u mnogo manjoj meri su zastupljeni ovakvi sajtovi. Tinder pokušava da izgradi drugačiji imidž. Po godinama Neki sajtovi su fokusirani na određenu starosnu kategoriju. Veliki procenat ljudi koji traže vezu, prijateljstvo ili flert, svestan je činjenice da je potrebno ulagati u upoznavanje.\nSlika te osobe će vam se pojaviti na ekranu. Možete je preuzeti sa priloženih linkova: Tinder Danas mnogi češće posvećuju pažnju svojim pametnim telefonima nego ljudima oko sebe. Takođe postoje i stranice kojima je fokus određena starosna grupa, ili. Često su ljudi nepoverljivi kada je u pitanju novac, ali se pokazalo da upravo na ovim sajtovima za upoznavanje možete naći ljude koji su ozbiljno zainteresovani da pronađu partnera. Naplata će se izvršiti ukoliko kupite Premium članstvo koje se nudi nakon kreiranja profila. Treba pritom dodati da je reč o servisu koji deluje lokalno i vam pomaže da tražite prijatelje, ljubavnike i partnere u svojoj okolini, a i održava ravnomeran broj partnera za razgovor zavisno o polu i preferencijama. Samo odgovori na par jednostavnih pitanja u testu kompatibilnosti i naš jedinstveni algoritam će pronaći pravu osobu za tebe.


Tesla se nada otvaranju salona u Hrvatskoj i Srbiji početkom naredne godine\n26. 09. 2019. Comments (0) Views: 217 Industrija\nTesla, Inc., čuveni američki proizvođač električnih automobila, „nada se otvaranju u Slovačkoj, Hrvatskoj, Srbiji i većini zemalja istočne Evrope početkom sledeće godine“, napisao je prvi čovek kompanije, Elon Musk, u Twitter prepisci, a prenosi balkangreenenergynews.com\nSrbija se ne može pohvaliti velikim brojem električnih vozil i razvijenom infrastrukturom za punjenje e-vozila.\nTagovi: električni automobili, punjači električnih vozila, Tesla\n» Industrija » Tesla se nada otvaranju salona u Hrvatskoj i Srbiji početkom naredne godine


Održana 5.redovna sjednica Ekonomsko-socijalnog vijeća BPK Goražde\nHome Vijesti Održana 5.redovna sjednica Ekonomsko-socijalnog vijeća BPK Goražde\nStvaranje uslova za privredni rast zadatak je svih relevantnih\ninstitucija i njihovih predstavnika na području BPK Goražde\nDanas je održana 5. redovna sjednica Ekonomsko-socijalnog vijeća Bosansko-podrinjskog kantona Goražde kojoj su po prvi put prisustvovali predstavnici iz novog saziva Vlade Bosansko-podrinjskog kantona Goražde, na čelu s premijerkom Aidom Obućom.\nPremijerka kantona i ministar za privredu Mensad Arnaut koji je ujedno i predsjedavajući Ekonomsko-socijalnog vijeća, upoznati su s radom i ciljevima Vijeća, s posebnim fokusom na njegove priorite u ovoj godini.\nPremijerka Aida Obuća istakla je da je Vlada, odmah nakon usvajanja, dostavila Ekonomsko-socijalnom vijeću Program rada Vlade i Ciljeve i politike Bosansko-podrinjskog kantona Goražde za 2019. kako bi se Vijeće upoznalo s planovima Vlade za ovu godinu i iznijelo svoje primjedbe i sugestije koje će doprinijeti stvaranju boljih uvjeta za rad radnika i poslodavca, te stvaranju boljeg poslovnog ambijenta na području ovog kantona.\nPrema njenim riječima, Vlada će u implementaciji svojih ciljeva i politika tražiti podršku poslodavaca i sindikata, ali i svih relevantnih čimbenika koji utječu na razvoj Bosansko-podrinjskog kantona Goražde. S tim u vezi, ona je istakla da je danas razgovarano o tome koji su to prioriteti u interesu poslodavaca na kojima će Vlada i Skupština raditi u ovoj godini.\n– Ovdje se uglavnom govori o zakonima sa kojima će se ići u smislu smanjenja parafiskalnih zakona, rasterećenja prvirede, intervencije u Zakonu o šumama, Zakonu o komunalnim taksama i komunalnim djelatnostima i Zakonu o turizmu kao o jednom od bitnih zakona koji bi se trebao donijeti u 2019. godini, jer stanje u oblasti turizma na području Bosansko-podrinjskog kantona Goražde je zaista neuređeno i svi se trebamo angažovati da bismo to stanje popravili – kazala je premijerka.\nČlanovi Ekonomsko-socijalnog vijeća složili su se da pred svima u ovom procesu stoje brojni izazovi te je naglašena potreba za efikasnom saradnjom svih relevantnih predstavnika i institucija koji će raditi na kreiranju boljih poslovnih politika i pregovaranju boljih uvjeta za rad radnika.\nIstaknuto je da je Vlada, s tim ciljem, planirala posjete privrednim subjektima na području Bosansko-podrinjskog kantona Goražde.\n– Dogovorili smo da to bude posjeta cjelokupne Vlade Bosansko-podrinjskog kantona Goražde, gdje bi se ministri u Vladi i predstavnici privrednih subjekata upoznali i rekli šta su to prioriteti na kojima trebamo i mi i oni raditi – kazala je premijerka Aida Obuća.\nPredsjednica Udruženja poslodavaca Šejla Bojadžija istakla je da trenutni pokazatelji govore da je došlo do stagancije u razvoju privrede na području Bosansko-podrinjskog kantona Goražde, zbog čega se što prije moraju poduzeti mjere koje će dovesti do poboljšanja uslova u privredi, kao i omogućavanja boljeg životnog standarda radnika i građana u ovom kantonu.\nNova sjednica Vijeća zakazana je već za 11.06.2019. godine.


Tanjug 15. maja 2022. 09:35\nBEOGRAD – Ministar poljoprivrede Branislav Nedimović izjavio je da na rafovima prodavnica ima svega i da u Srbiji nema bojazni, kao u nekim drugim zemljama, gde postoje problemi sa brašnom, mlekom i suncokretovim uljem.\nNedimović je za RTS kazao da je država intervenisala i pomogla mlinsko-pekarskom sektoru sa jeftinijom pšenicom iz robnih rezervi i tako nadomestila eventualne gubitke koje mogu imati.\nIstiče da i dalje smatra da je bila dobra odluka što je na 45 dana bio zabranjen izvoz.\n„Na svetskom tržištu žitarica je haos i nama je bilo potrebno da izbilansiramo naše stanje, da sačuvamo Srbiju, da ima dovoljno resursa. Zamislite situaciju da je Srbija za tri dana izvezla svu pšenicu i brašno koje ima. Šta bi ostalo za Srbiju, šta bismo imali“, naglašava Nedimović.\nOn ističe da u narednih 60 dana hleb, brašno tip 400 i brašno tip 500 u kilskom i petokilskom pakovanju sigurno neće poskupeti.\n„Doneli smo odluku za narednih 60 dana, ali vlada ima pravo da interveniše ukoliko smatra da na tržištu postoje određeni poremećaji. Sva je prilika da će na svetskom tržištu žitarica, zbog sukoba u Ukrajini, biti potpuni cirkus“, kazao je Nedimović.\nMinistar je naveo i da Srbija u ovom trenutku ima višak od 170.000 tona bršna.\n„Ako pođemo od toga da Srbija izveze uglavnom 10 do 12.000 tona brašna, to je 15 meseci slobodnog izvoza. Nemojte zaboraviti da imamo milion tona pšenice na lageru koja vrlo lako može da se samelje u našim mlinovima“, kaže Nedimović.\nOn je istakao da od naredne žetve očekuje preko 3.400.000 tona pšenice, što je jedan od boljih prinosa po hektaru.